sagorsarker/bangla-wikipedia huggingface dataset:
মানব যৌন অঙ্গ

যৌন অঙ্গ বা যৌনাঙ্গ হচ্ছে শরীরের সেই সকল অঙ্গ যেগুলো সাধারণত যৌনক্রিয়ায় অংশগ্রহণ করে এবং প্রজননের সাথে সংশ্লিষ্ট এবং প্রজনন তন্ত্রের অংশ। উন্নত প্রাণীতে যৌনাঙ্গ মূলত নিচের অংশগুলো নিয়ে গঠিত :
কুহেলি

কুহেলি ১৯৭১ খ্রিষ্টাব্দে মুক্তিপ্রাপ্ত একটি ভারতীয় বাংলা রহস্য চলচ্চিত্র। ছবিটি পরিচালনা করেছিলেন তরুণ মজুমদার অভিমন্যু ছদ্মনামে।
পাহাড় জঙ্গলে ঘেরা শহর নিঝুমগড়ে আসেন সেবা মিত্র (সুমিতা সান্যাল)। সেখানকার রায়কুঠির মালিক শঙ্কর রায়ের (বিশ্বজিৎ চট্টোপাধ্যায়)র একমাত্র শিশুকন্যা রেণু (দেবশ্রী রায়)র গভর্নেসের দায়িত্ব নিয়ে। গোটা রায়কুঠি বাড়িটা আলো আঁধারি রহস্যে ভরা। তিনি আস্তে আস্তে বুঝতে পারেন গুপ্ত অতীত লুকিয়ে আছে ঘটতে থাকা রহস্যের পেছনেই। বহু আগে ঘটে যাওয়া দুটি খুনের ইতিহাস জানতে পারলে রহস্যের উন্মোচন হবে। চাকর লক্ষণের (রবি ঘোষ) কাছ থেকে তিনি শোনেন বাড়িটি প্রায় ভুতুড়ে ও হানাবাড়ির কুখ্যাতি পেয়েছে স্থানীয় লোকের কাছে। বাড়ির বৃদ্ধা পরিচারিকা মানদা দি (ছায়া দেবী)র কাছে নিয়মিত আসে ও আশ্রয় চায় গৃহকর্তা শঙ্করের জেঠতুতো ভাই সত্যভূষন। সত্যভূষন (অজিতেশ বন্দ্যোপাধ্যায়) তার চরিত্র ও উচ্ছৃঙ্খলতার জন্যে সম্পত্তি হতে বঞ্চিত। সে ক্রমাগত প্রতিশোধ নেওয়ার চেষ্টা করে শঙ্করের ওপর। অন্যদিকে আছেন পারিবারিক বন্ধু ও শুভাকাঙ্ক্ষী ডক্টর চৌধুরী (সত্য বন্দ্যোপাধ্যায়) যিনি বহুকাল থেকে এই পরিবারের সাথে যুক্ত, শঙ্কর ও অপর্না (সন্ধ্যা রায়) র বিবাহ তিনিই দিয়েছেন। তার উদ্দেশ্যই বা কি? সাহসী সেবা একা একাই তদন্ত শুরু করেন ও জানতে পারেন শঙ্করের স্ত্রী অপর্নাকে রহস্যজনকভাবে হত্যা করা হয় এবং শঙ্কর নিজেও অভিযুক্ত হয়েছিল এই হত্যায়। একইদিনে তাদের ড্রাইভারকেও কে বা কারা গুলি করে খুন করে। বেকসুর খালাস পেলেও শঙ্কর অনুতাপে নিয়মিত দগ্ধ হয়। পার্শ্ববর্তী জঙ্গলে রোজ রাত্রে অপর্নার মতোই দেখতে এক মহিলা গান গেয়ে হেঁটে বেড়ান। পুরো ব্যাপারটি গভীর এবং সম্পত্তি হাতানোর পুরোনো চক্রান্তের অংশ তা বুঝতে পারেন সেবা। পুলিশের সাহায্যে আসল অপরাধী ধরা পড়ে শেষ দৃশ্যে।
ক্রিয়েটিভ কমন্স লাইসেন্স

ক্রিয়েটিভ কমন্স (সিসি) লাইসেন্স হলো এমন কিছু পাবলিক কপিরাইট লাইসেন্সের সমষ্টি, যা অন্য কোনো কপিরাইটযুক্ত কাজের মুক্ত বিতরণ সক্ষম করে। একটি সিসি লাইসেন্স ব্যবহারের মাধ্যমে লেখক তার তৈরিকৃত কাজ/লেখা অন্যকে ব্যবহার, শেয়ার করার অধিকার, এবং তার মূল কাজের উপর ভিত্তি করে নতুন কিছু নির্মাণের অধিকার প্রদান করে। সিসি একজন লেখককে নমনীয়তা উপলব্ধ করতে সক্ষম (উদাহরণ স্বরূপ, তারা কেবলমাত্র নিজের কাজের অ-বাণিজ্যিক ব্যবহারের অনুমতি প্রদান করতে পারে)।
বিভিন্ন ধরনের সিসি লাইসেন্স রয়েছে। লাইসেন্সসমূহ বিভিন্ন সংযোজনের উপর ভিত্তি করে পৃথকৃত হয় যা মূলত বিতরণের শর্ত সংবলিত শর্ত। যা প্রাথমিকভাবে ২০০১ সালে প্রতিষ্ঠিত মার্কিন অলাভজনক সংগঠন ক্রিয়েটিভ কমন্স কর্তৃক ডিসেম্বর ১৬, ২০০২ সালে প্রকাশিত হয়। বর্তমানে লাইসেন্স স্যুটের ১.০ থেকে ৪.০ সংখ্যাযুক্ত পাঁচটি সংস্করণ রয়েছে। , ৪.০ লাইসেন্স স্যুটটি বর্তমানে সর্বশেষ স্যুট।
সিসি লাইসেন্সসমূহ বেশকিছু অধিকার প্রকাশ করে থাকে। স্বত্বাধীন কাজ বা প্রকাশনার অবাণিজ্যিক কাজে বৈশ্বিক ব্যবহারের মত বিভিন্ন অধিকার দিয়ে থাকে। বিভিন্ন লাইসেন্সের প্রকৃতি চার ধরনের হয়ে থাকে।
সূত্র:
<nowiki> </nowiki>
সূত্র:
মূল অ স্থানীয় ক্রিয়েটিভ কমন্স লাইসেন্স লিখা হয়েছিল যুক্তরাষ্ট্রের আইনি সিস্টেমকে মাথায় রেখে, তাই বিভিন্ন বাক্যে কথন স্থানীয় আইনে বেমানান হতে পারে এবং বিভিন্ন বিচারব্যবস্থায় বিবেচ্য লাইসেন্স রেন্ডার করতে পারে। এই সমস্যা মোকাবেলায়, ক্রিয়েটিভ কমন্স এর বিভিন্ন অনুমোদনকারীদের স্থানীয় আইন প্রতিপালনের নির্দেশনা প্রদান করে যেটি "ক্রিয়েটিভ কমন্স এখতিয়ার পোর্ট" নামে পরিচিত। জুলাই ২০১১ অনুসারে, ক্রিয়েটিভ কমন্স লাইসেন্সের বিশ্বব্যাপী ৫০টি বিচারব্যবস্থায় অনুদিত। 
ক্রিয়েটিভ কমন্স লাইসেন্সের সর্বশেষ সংস্করণ ৪.০, প্রকাশ করা হয় ২০১৩ সালের ২৫ নভেম্বর, যা সাধারণ বিচারব্যবস্থায় প্রযোজ্য এবং সাধারণত পোর্ট প্রয়োজন বোধ করেন না, এমন জেনেরিক লাইসেন্স আছে। লাইসেন্সের সংস্করণ ৪.০ -এ নতুন কোন পোর্ট বাস্তবায়ন করা হয়নি। সংস্করণ ৪.০ পোর্ট সংস্করণকে নিরুৎসাহিত করে এবং একক বৈশ্বিক সংস্করণকে উৎসাহিত করে।
পদ্মসম্ভব

পদ্মসম্ভব (দেবনাগরী:पद्मसम्भव, ) (অর্থাৎ পদ্ম থেকে যিনি সম্ভূত) হলেন একজন বিশ্বখ্যাত বৌদ্ধভিক্ষু যিনি খ্রিস্টীয় অষ্টম শতাব্দীতে তিব্বত এবং তৎসংলগ্ন হিমালয়ের পার্বত্য অঞ্চলসমূহে বজ্রযান বৌদ্ধধর্ম প্রচার করেন এবং বৌদ্ধধর্মের র্ন্যিং-মা ধারার প্রবর্তন করেন। হিমালয়ের কোলে অবস্থিত এই অঞ্চলে ইনি গুরু রিনপোছে এবং বজ্রগুরু নামেই খ্যাত।
তিব্বতী বৌদ্ধ গ্রন্থসম্ভারে প্রাপ্ত দুইটি গ্রন্থে পদ্মসম্ভবকে রচয়িতা হিসাবে স্বীকার করা হয়ে থাকে। এর মধ্যে মান-ঙ্গাগ-ল্তা-বা'ই-ফ্রেং-বা () গ্রন্থটি গুহ্যগর্ভতন্ত্রের ত্রয়োদশ অধ্যায়ের টীকাভাষ্যবিশেষ। আর্যপায়পাশপদ্মমালাপিন্ডার্থবৃত্তি বা 'ফাগ্স-পা-থাব্স-ক্যি-ঝাগ্স-পা-পাদ্মো-'ফ্রেং-গি-দোন-ব্স্দুস-পা'ই-'গ্রেল-পা () নামক অপর গ্রন্থটি উপায়পাশপদ্মমালানাম নামক মহাযোগ তন্ত্রের টীকাভাষ্য বিশেষ।
পদ্মসম্ভবের পঁচিশজন প্রধান শিষ্য বা র্জে-'বাংস-ন্যের-ল্ঙ্গার () তালিকাটি নিম্নরূপ -
বাহারিস্তান-ই-গায়বী

বাহারিস্তান-ই-গায়বী মির্জা নাথান রচিত একটি প্রধান ঐতিহাসিক নথি যা মুঘল সম্রাট জাহাঙ্গীরের (১৬০৫ - ১৬২৭) অধীনস্থ বঙ্গ, কুচ বিহার, আসাম এবং বিহারের ইতিহাস লেখার ক্ষেত্রে প্রাথমিক উৎস হিসেবে অত্যন্ত গুরুত্বপূর্ণ। এটি মুঘল সাম্রাজ্যের অন্যান্য ইতিহাসের মত নয় যা, সম্রাটের আদেশে রাজ সভার কোন ইতিহাস লেখক, সাম্রাজ্যের সকল বিষয় সম্পর্কে লিখেছেন। বাহারিস্তান-ই-গায়বী শুধু মাত্র বঙ্গ এবং এর আশে পাশের অঞ্চল সম্পর্কিত ব্যাপার গুলো নিয়ে লেখা হয়েছে।
আলাউদ্দিন ইসফাহান, ওরফে মীর্জা নাথান, যাকে সম্রাট জাহাঙ্গীর "সিতাব খান" উপাধিতে ভূষিত করেছিলেন। তার পিতা মালিক আলি, পরবর্তীতে ইহতিমাম খান নামে পরিচিত, যিনি ১৬০৮ সালে ইসলাম খান চিশতীর সাথে মোঘল নৌবহরের সেনাপতি "মীর বাহর" হিসেবে নিযুক্ত হয়ে বঙ্গে এসেছিলেন। মীর্জা নাথান বেশির ভাগ অঞ্চলেরই রাজনৈতিক ঘটনা এবং সাধারণ জীবনযাত্রা অবলকলন করেছেন এবং তা তিনি তার ব্যক্তিগত অভিজ্ঞতা থেকে লিখে রেখেছিলেন। ইসলাম খানের রাজত্বে তিনি খাজা ওসমান ও প্রতাপাদিত্যের বিরুদ্ধে যুদ্ধে অংশ নেন, কিন্তু পরবর্তী সময়ে তিনি কামরূপে যুদ্ধে নিযুক্ত ছিলেন।
যখন যুবরাজ শাহজাহান তার পিতা জাহাঙ্গীরের বিরুদ্ধে বিদ্রোহ করেন এবং বঙ্গে আসেন, মীর্জা নাথান তার সঙ্গে যোগ দেন এবং তাকে যুদ্ধ পরিচালনায় সহায়তা করেন, কিন্তু যখন যুবরাজ ডেক্কানের উদ্দেশ্যে বঙ্গ ত্যাগ করেন, মীর্জা নাথান আত্মগোপন করেন এবং এর পরে তার নাম আর শোনা যায়নি। বিশ্বাস করা হয় তিনি অবসর জীবন যাপন করতেন এবং গায়বী (অদৃশ্য) নাম ধারণ করেছিলেন। কামরূপ, কুচবিহার এবং আসামে মুঘল বিজয়ের ব্যপারে মীর্জা নাথান পুঙ্খানুপুঙ্খ এবং স্পষ্ট বর্ণনা দিয়েছেন। তার বাহারিস্তান বর্ণনাতে মুঘল অধ্যুষিত অঞ্চল ভুলুনাতে মগের বিভিন্ন হামলা এবং চট্টগ্রামে মুঘলদের বিভিন্ন হামলার কথা পাওয়া যায়; আরাকানী এবং পর্তুগিজ উৎসে এ বিষয়ে খুব সংক্ষিপ্ত বর্ণনা রয়েছে।
প্যারিসে অবস্থিত ফ্রান্সের জাতীয় গ্রন্থাগার "বিবলিওথেকো ন্যাশনালে দে ফ্রান্স"-এ যদুনাথ সরকার বাহারিস্তান-ই-গায়বী এর পান্ডুলিপি খুঁজে পাওয়ার আগ পর্যন্ত বহু সময় ধরে এটি অজানা ছিল। এ বিষয়ে বিশেষজ্ঞদের দৃষ্টি আকর্ষণ করার লক্ষ্যে স্যার জদুনাথ সরকার বেশ কয়েকটি প্রবন্ধ রচনা করে বিভিন্ন জার্নালে প্রকাশ করেন। ঢাকা বিশ্ববিদ্যালয় এর একটি অনুলিপি কিনে আনলে, ফার্সি অধ্যাপক এম.আই বোরাহ এটি ইংরেজিতে অনুবাদ করেন। আসাম সরকার ১৯৩৬ সালে এটি প্রকাশ করে। বইটি দুইটি বড় খণ্ডে বিভক্ত, যা আকারে প্রায় এক হাজার ছাপানো পাতার সমান। ইংরেজি অনুবাদে বোরাহ খুবই পান্ডিত্যের সাথে বিভিন্ন শব্দের এবং ভৌগোলিক স্থানের প্রাচুর্যপূর্ণ টীকা উল্লেখ করেছেন। বইটি "দফতর" নামে বিভিন্ন অংশে বিভক্ত। "ইসলামনামা" নামক প্রথম দফতরে ইসলাম খানের সুবেদারি সম্পর্কিত বিভিন্ন তথ্য নিয়ে লেখা, দ্বিতীয় দফতরে কাসিম খান চিশতীর সুবেদারি সম্পর্কে লেখা। "ইব্রাহিমনামা" নামক তৃতীয় দফতরে উল্লেখ আছে ফাতেহ-ই-জঙ্গ এর সুবেদারি সম্পর্কিত বিভিন্ন তথ্য, এবং শেষ দফতরে রয়েছে বিদ্রোহী যুবরাজ শাহজাহান কর্তৃক বঙ্গে রাজত্ব কায়েমের তথ্য, যার নাম হল "ওয়াকিয়াত-ই-জাহানশাহী"।
মীর্জা নাথান পুরো বইতে মাত্র চারটি স্থানে সম্পূর্ণ তারিখ (যার দিন, মাস এবং বছর রয়েছে) ব্যবহার করেছেন, এর মধ্যে তিনটি তার নিজের বর্ণনাতেই বাতিল হয়েছে। বইতে ব্যবহৃত ইসলামিক মাস (রমজান, ইদ, মুহার্‌রম) এবং অন্যান্য উৎস এবং ঘটনা বইয়ে বর্ণিত ঘটনা সমূহের একটি ক্রম পাওয়া যায়। বিশেষজ্ঞগণের মতে ১৬৩২ সালের আগেই প্রথম দুইটি দফতর লেখা হয়েছিল এবং বাকী দুটো দফতর ১৬৪২ এর আগে রচিত হয়েছিল।
বাহারিস্তান-ই-গায়বী এর ডিজিটাল সংস্করণ
ফুলেশ্বরী

ফুলেশ্বরী তরুণ মজুমদার পরিচালিত ১৯৭৪ খ্রিষ্টাব্দে মুক্তিপ্রাপ্ত একটি ভারতীয় বাংলা চলচ্চিত্র। চলচ্চিত্রটিতে মুখ্য ভূমিকায় অভিনয় করেছিলেন সন্ধ্যা রায় এবং সমিত ভঞ্জ। সঙ্গীত পরিচালনা করেন হেমন্ত মুখোপাধ্যায়। চলচ্চিত্রটি প্রযোজনা করেন ছায়াবাণী প্রাইভেট লিমিটেড। ছবিটিতে ব্যবহৃত গানগুলোর কণ্ঠশিল্পীর ভূমিকা পালন করেছিলেন হেমন্ত মুখোপাধ্যায়, মান্না দে, সন্ধ্যা মুখোপাধ্যায়, আরতি মুখোপাধ্যায়, অনুপ ঘোষাল ও হরিধন মুখোপাধ্যায়।
পি. চিদম্বরম

পালানিয়াপ্পন চিদম্বরম (তামিল: பழனியப்பன் சிதம்பரம்) (জন্ম- ১৬ সেপ্টেম্বর ১৯৪৫) হলেন একজন প্রখ্যাত ভারতীয় রাজনীতিক ও অর্থনীতিবিদ এবং বর্তমানে ভারতীয় গণরাজ্যের কেন্দ্রীয় স্বরাষ্ট্র মন্ত্রী। তিনি বর্তমানে রাজ্যসভার সংসদ সদস্য হিসাবে কাজ করছেন। তিনি ২০১৭ থেকে ২০১৮ সাল পর্যন্ত স্বরাষ্ট্র বিষয়ক সংসদীয় স্থায়ী কমিটির চেয়ারম্যান হিসেবে দায়িত্ব পালন করেন।
তরুণ গগৈ

তরুণ গগৈ () (১ এপ্রিল ১৯৩৬-২৩ নভেম্বর ২০২০ ) হলেন ভারতের আসামের রাজ্যের একজন বিশিষ্ট রাজনীতিবিদ এবং আসামের প্রাক্তন মুখ্যমন্ত্রী। তরুণ গগৈ ১৯৩৬ সালের ১ এপ্রিল আসামের যোরহাট জেলার রাঙ্গাজান চা-বাগানে জন্মগ্রহণ করেন। তিনি অসমের যোরহাট গভর্নমেন্ট বয়েজ স্কুল থেকে মাধ্যমিক ও উচ্চমাধ্যমিক স্তরের শিক্ষালাভ করেন এবং যোরহাটের জে. বি. কলেজ থেকে স্নাতক স্তরে উত্তীর্ণ হন। এরপর তিনি গুয়াহাটি বিশ্ববিদ্যালয় থেকে আইনে স্নাতক ডিগ্রি লাভ করেন। ১৯৭১ সালে তিনি প্রথমবার লোকসভায় নির্বাচিত হন। এরপর ১৯৭৭, ১৯৮৩ এবং ১৯৯১ সালে তিনি লোকসভার সদস্য হিসাবে নির্বাচিত হন। ১৯৯১ থেকে ১৯৯৩ পর্যন্ত তিনি ভারতের কেন্দ্রীয় খাদ্যমন্ত্রী (স্বাধীন দায়িত্বপ্রাপ্ত রাজ্যমন্ত্রী) ছিলেন এবং ১৯৯৩ থেকে ১৯৯৫ পর্যন্ত খাদ্য প্রক্রিয়াকরণ দফতরের মন্ত্রী ছিলেন। ১৯৯৬ থেকে ১৯৯৮ পর্যন্ত তরুণ গগৈ মার্ঘেরিটা বিধানসভা কেন্দ্র থেকে জয়ী হয়ে অসম বিধানসভার সদস্য ছিলেন। ১৯৯৯ সালে তিনি আবার লোকসভার সদস্য হিসাবে নির্বাচিত হন। ২০০১ সালে তরুণ গগৈ অসমের মুখ্যমন্ত্রী হিসাবে দায়িত্ব গ্রহণ করেন। ২০০৬ সালের নির্বাচনেও তরুণ গগৈয়ের নেতৃত্বাধীনে ভারতীয় জাতীয় কংগ্রেস পুনরায় জয়লাভ করে এবং শ্রী গগৈ দ্বিতীয়বারের জন্য অসমের মুখ্যমন্ত্রী পদাভিষিক্ত হন।
১৯৬৮ সনে তরুণ গগৈ যোরহাট পৌরসভা সদস্য হিসাবে নির্বাচিত হন।।
২০০১ সনের ১৭ মে তারিখে তরুণ গগৈ অসমের ত্রয়োদশ মুখ্যমন্ত্রী হিসাবে কার্যভার গ্রহণ করেন। এর পরে ২০০৬ এবং ২০১১ সনে তৃতীয়বার সমষ্টির অসমের মুখ্যমন্ত্রী হিসাবে নির্বাচিত হন।
মানিক সরকার

মানিক সরকার (জন্ম ২২ জানুয়ারি, ১৯৪৯) হলেন ভারতের বিশিষ্ট রাজনীতিবিদ এবং ১৯৯৮ সালের মার্চ মাস থেকে ২০১৮ সালের ৮ মার্চ পর্যন্ত ভারতের ত্রিপুরা রাজ্যের মুখ্যমন্ত্রী ছিলেন। তিনি ভারতের মার্কসবাদী কমিউনিস্ট পার্টির একজন পলিটব্যুরো সদস্য। মার্চ ২০০৮ সালে তিনি বামফ্রন্টের নেতা হিসেবে শপথ নেন এবং ত্রিপুরায় কোয়ালিশন সরকার গঠন করেন। ২০১৩ সালের বিধানসভার নির্বাচনে তিনি চতুর্থবারের মতো মুখ্যমন্ত্রী নির্বাচিত হন। বর্তমানে তিনি ত্রিপুরা বিধানসভায় বিরোধী দলের নেতা হিসাবে দায়িত্ব পালন করছেন।
মানিক সরকার মধ্যবিত্ত পরিবারে জন্মগ্রহণ করেছিলেন। তাঁর বাবা অমূল্য সরকার দর্জি হিসাবে কাজ করতেন, তাঁর মা অঞ্জলি সরকার ছিলেন একজন সরকারী কর্মচারী, প্রথমে রাজ্য এবং পরবর্তীকালে প্রাদেশিক সরকারী কর্মচারী হন। "সরকার" ছাত্রজীবন থেকেই ছাত্র আন্দোলনে সক্রিয় হয়ে উঠেন এবং ১৯৬৮ সালে, মাত্র ১৯ বছর বয়সে তিনি ভারতের কমিউনিস্ট পার্টি (মার্কসবাদী)-এর সদস্য হন। তাঁর শিক্ষাজীবনে তিনি মহারাজা বীরবিক্রম কলেজ-এ ভারতের ছাত্র ফেডারেশন এর প্রার্থী ছিলেন, সেখান থেকেই তিনি বি.কম. ডিগ্রী লাভ করেছিলেন।
সরকার পাঞ্চালি ভট্টাচার্যকে বিয়ে করেছেন, যিনি ২০১১ সালে অবসর নেওয়া পর্যন্ত সেন্ট্রাল সোশ্যাল ওয়েলফেয়ার বোর্ডে নিযুক্ত ছিলেন৷ তিনি একটি পুরানো এবং একটি খুব ছোট বাড়িতে বসবাস করতে পছন্দ করেন যা তার পিতামহের ছিল৷ তিনি মুখ্যমন্ত্রী হিসেবে যে বেতন পেয়েছিলেন তা তিনি তার দলকে দান করতেন এবং বিনিময়ে প্রতি মাসে ভাতা হিসেবে পেতেন ₹ 10,000 (প্রায় US$155)।
প্রকাশ কারাত

প্রকাশ কারাত (মলয়ালম: പ്രകാശ് കാരാട്ട്) হলেন ভারতের একজন কমিউনিস্ট রাজনীতিক। ইনি ৭ ফেব্রুয়ারি ১৯৪৮ সালে (সরকারি নথি অনুসারে, ১৯ অক্টোবর ১৯৪৭) বর্মার রেঙ্গুনে জন্মগ্রহণ করেন। তিনি ১১ এপ্রিল ২০০৫ থেকে ১৯ এপ্রিল ২০১৫ সাল পর্যন্ত ভারতের কমিউনিস্ট পার্টি (মার্ক্সবাদী)-র সাধারণ সম্পাদক ছিলেন।
প্রকাশ কারাত বার্মার লেতপাদানে ১৯৪৮ সালের ৭ ফেব্রুয়ারি জন্মেছিলেন। তার পিতা বার্মা রেলওয়েতে কেরানির চাকরি করতেন এবং সেখানেই ব্রিটিশ রাজত্বে চাকুরি খুঁজে পেয়েছিলেন। 
তিনি বিশিষ্ট কমিউনিস্ট রাজনীতিবিদ ও ভারতের কমিউনিস্ট পার্টি (মার্ক্সবাদী)-র পলিট ব্যুরোর সদস্য বৃন্দা কারাত কে বিবাহ করেন।
শিক্ষা ও গবেষণা ইনস্টিটিউট

শিক্ষা ও গবেষণা ইনস্টিটিউট ঢাকা বিশ্ববিদ্যালয়ের অন্তর্ভুক্ত একটি আধা-স্বায়ত্বশাসিত শিক্ষা প্রতিষ্ঠান। এটি আইইআর নামেই বেশী পরিচিত।
দেশের শিক্ষা ক্ষেত্রের উন্নয়ন ও আধুনিকায়নের জন্য যোগ্য শিক্ষক, শিক্ষাবিদ ও শিক্ষাবিজ্ঞানী গড়ে তোলার লক্ষ্য নিয়ে ইনস্টিটিউটটি ঢাকা বিশ্ববিদ্যালয়ের প্রথম ইনস্টিটিউট হিসেবে USAID এর অর্থায়নে কলোরাডো স্টেট কলেজের ( বর্তমানে University of Northern Colorado) টেকনিকাল সহায়তায় ১৯৫৯ সালে প্রতিষ্ঠা করা হয়।
শুরুর দিকে IER ২ বছরের মাস্টার্স অব এডুকেশন কোর্স চালু করে। এরপর প্রায় এক দশক পর দুই বছরের এই কোর্সকে ১ বছরের ডিপ্লোমা-ইন-এডুকেশন ও ১ বছরের মাস্টার্স-ইন-এডুকেশন এই দুই ভাগে ভাগ করে। নব্বইএর দশকের মাঝামাঝি সময়ে IER শিক্ষাক্ষেত্রের জন্য বিশেষায়িত জনশক্তির প্রয়োজন অনুভব করলে ১৯৯৪-৯৫ শিক্ষাবর্ষ থেকে ৩ বছরের ব্যাচেলর অব এডুকেশন (সম্মান) কোর্স চালু করে এবং ১ বছরের ডিপ্লোমা কোর্সটি বন্ধ করে দেয়। এরপর ১৯৯৮-৯৯ সেশনে ঢাকা বিশ্ববিদ্যালয়ের অন্যান্য বিষয়ের আন্ডারগ্রাজুয়েট কোর্সের সময় এক বছর বাড়ানো হলে IER-ও তার আন্ডারগ্রাজুয়েট কোর্সটির সময় চার বছর করে।
স্বর্ণকমল দত্ত

স্বর্ণকমল দত্ত একজন ভারতীয় বাঙালি অভিনেত্রী ৷ পশ্চিমবঙ্গের দ্বিতীয় বৃহত্তম শহর হাওড়াতে এক বনেদী পরিবারে তার জন্ম ৷ ২০০৫ সালে চলচ্চিত্র শিল্পে পদার্পণ করেন ৷ তাঁর প্রথম মুক্তিপ্রাপ্ত ছায়াছবি হল "জীবন সাথী" ৷ এছাড়া তাঁর অভিনীত অন্যান্য ছায়াছবিগুলির মধ্যে রয়েছে "লাল রঙের দুনিয়া", "মল্লিকবাড়ী" ইত্যাদি ৷ এছাড়া নানা টেলিভিসান ধারাবাহিকেও তিনি অভিনয় করেছেন ৷ এগুলির মধ্যে "নানা রঙের দিনগুলি", "সাহিত্যের সেরা সময়", "একদিন প্রতিদিন", "অন্দরমহল", "বন্ধন" ও "খেলা" অন্যতম ৷
বসুন্ধরা রাজে

বসুন্ধরা রাজে সিন্ধিয়া (জন্ম: ৮ মার্চ ১৯৫৩) হলেন ভারতের বিশিষ্ট রাজনীতিক এবং রাজস্থানের প্রাক্তন তথা বর্তমান মুখ্যমন্ত্রী। ২০০৩ সালে ইনি রাজস্থানে ভারতীয় জনতা পার্টির হয়ে নির্বাচনে প্রতিদ্বন্দিতা করেন এবং প্রথম মহিলা মুখ্যমন্ত্রী হিসেবে নির্বাচিত হন।
অশোক গহলোত

অশোক গহলোত (হিন্দি: अशोक गहलोत) হলেন বিশিষ্ট ভারতীয় রাজনীতিবিদ এবং রাজস্থানের প্রাক্তন মুখ্যমন্ত্রী। তিনি এই পদে অধিষ্ঠিত ছিলেন ডিসেম্বর ১৯৯৮ থেকে ২০০৩, এবং ২০০৮ থেকে ২০১৩ এবং আবার ১৭ ডিসেম্বর ২০১৮ পর্যন্ত।
রাহুল গান্ধী

রাহুল গান্ধী (; ; জন্ম ১৯ জুন, ১৯৭০) হলেন একজন ভারতীয় রাজনীতিবিদ। তিনি ভারতীয় জাতীয় কংগ্রেসের একজন নেতা এবং লোকসভার ১২তম বিরোধী দলনেতা ও রায়বারেলি লোকসভা কেন্দ্রের সাংসদ।
দিল্লির সেন্ট কলম্বাস স্কুলে ভর্তি হন পরবর্তীকালে দুন স্কুলে পড়েন ১৯৮১ থেকে ১৯৮৩ পর্যন্ত। ১৯৮৯ সালে দিল্লির সেন্ট স্টিফেন্স কলেজে স্নাতক স্তরে ভর্তি হন ও পরবর্তীতে হার্ভার্ড বিশ্ববিদ্যালয়-এ পড়াশোনা করতে চলে যান। ১৯৯১ সালে তার বাবা, ভারতের তৎকালীন প্রধানমন্ত্রী রাজীব গান্ধী-র হত্যা হলে নিরাপত্তাজনিত কারণে তাকে রাউল ভিন্সি ছদ্দনামে ফ্লোরিডা-র রোলিন্স কলেজে স্থানান্তরিত করা হয়। সেখানেই ১৯৯৪ সালে কলা বিভাগে স্নাতক পাশ করেন। পরবর্তীতে ১৯৯৫ সালে দর্শনে স্নাতকোত্তর করতে ট্রিনিটি কলেজ, কেমব্রিজ-এ ভর্তি হন।
মাই নেম ইজ রাগা শিরোনামে একটি চলচ্চিত্র ২০১৯ সালে মুক্তি পাবে যেটি তার জীবনী অবলম্বনে বানানো।
প্রিয়ঙ্কা গান্ধী

প্রিয়ঙ্কা গান্ধী বঢরা (হিন্দি: प्रियंका गांधी वाड्रा) (জন্ম: ১২ জানুয়ারি ১৯৭২) হলেন একজন বিশিষ্ট ভারতীয় রাজনীতিবিদ যিনি ওয়ানাড়,কেরল থেকে লোকসভার সদস্য। তিনি নেহরু-গান্ধী পরিবারের অন্যতম সদস্য।
প্রিয়ঙ্কা গান্ধী ১৯৭২ সালের ১২ জানুয়ারি দিল্লিতে জন্মগ্রহণ করেন। তার পিতা রাজীব গান্ধী ছিলেন ভারতের ষষ্ঠ প্রধানমন্ত্রী এবং মা সোনিয়া গান্ধীর হলেন ভারতীয় জাতীয় কংগ্রেসের বর্তমান সভানেত্রী। তার ভাই রাহুল গান্ধী হলেন লোকসভার বিরোধী দলনেতা। প্রিয়ঙ্কার পিতা প্রয়াত রাজীব গান্ধী, পিতামহী প্রয়াতা ইন্দিরা গান্ধী এবং প্রপিতামহ জওহরলাল নেহরু তিনজনেই ভারতের প্রধানমন্ত্রীর পদাভিষিক্ত হয়েছিলেন। এতদ্ব্যতীত জওহরলাল নেহরুর পিতা মতিলাল নেহরু ছিলেন ভারতের স্বাধীনতা সংগ্রামের বিশিষ্ট নেতা।
তিনি নয়াদিল্লির মডার্ন স্কুল, কনভেন্ট অব জিসাস অ্যান্ড মেরি থেকে বিদ্যালয় স্তরের শিক্ষালাভ করেন এবং দিল্লি বিশ্ববিদ্যালয় থেকে মনস্তত্ত্ব বিষয়ে ডিগ্রি প্রাপ্ত হন।
তিনি ১৯৯৭ সালে ব্যবসারী রবার্ট বঢরা-কে বিয়ে করেন। তাদের দু'জন সন্তান রয়েছে।
অমর সিংহ (রাজনীতিবিদ)

অমর সিংহ (হিন্দি: अमर सिंह) (জন্ম- ২৭ জানুয়ারি ১৯৫৬) হলেন ভারতের উত্তর প্রদেশ রাজ্যের একজন বিশিষ্ট রাজনীতিক এবং সমাজবাদী পার্টির অন্যতম প্রতিষ্ঠাতা। ইনি বর্তমানে সমাজবাদী পার্টির সাধারণ সম্পাদক এবং ভারতীয় সংসদের উচ্চতর কক্ষ রাজ্যসভার সদস্য। ইনি প্রখ্যাত চিত্রতারকা অমিতাভ বচ্চন এবং বিশিষ্ট শিল্পপতি অনিল অম্বানীর বিশেষ ঘনিষ্ঠ বন্ধু।
২০০৮ সালে মার্কিন যুক্তরাষ্ট্রের সঙ্গে পরমাণু চুক্তির বিরোধিতা করে যখন ভারতের শাসক জোট ইউ.পি.এ-র উপর থেকে
বামপন্থী দলগুলি সমর্থন প্রত্যাহার করে নেয় তখন থেকেই অমর সিংহ জাতীয় রাজনীতিতে একটি পরিচিত মুখ হয়ে ওঠেন। সেইসময় তার রাজনৈতিক দল সমাজবাদী পার্টি তাদের ৩৯ জন সাংসদ নিয়ে মনমোহন সিংহ সরকারকে সমর্থনের জন্য এগিয়ে আসে।
অমর সিংহ তার বিভিন্ন মন্তব্যের জন্য বহুবার বিতর্কের কেন্দ্রে চলে এসেছেন। ২০০৮ সালের ২২ জুলাই তিনি অভিযোগ করেন যে উত্তর প্রদেশের মুখ্যমন্ত্রী কুমারী মায়াবতী তার দলের অর্থাৎ সমাজবাদী পার্টির ৬ জন সাংসদকে অপহরণ করে নয়াদিল্লির উত্তর প্রদেশ ভবনে আটক করেন। পরবর্তীকালে উল্লিখিত ৬ সাংসদ সংসদে আস্থা ভোট চলাকালীন দলীয় সিদ্ধান্তের বিরুদ্ধাচরণ করার অপরাধে সমাজবাদী পার্টি থেকে বহিষ্কৃত হন।
ধীরুভাই আম্বানি

ধীরজলাল হিরাচন্দ আম্বানি (; ২৮ ডিসেম্বর ১৯৩২ – ৬ জুলাই ২০০২), যিনি ধীরুভাই আম্বানি নামেই বেশি খ্যাত, ছিলেন একজন ভারতীয় ব্যবসায়ী। তিনি ১৯৫৮ সালে রিলায়েন্স ইন্ডাস্ট্রিজ প্রতিষ্ঠা করেছিলেন। ১৯৭৭ সালে অম্বাণী রিলায়েন্সকে জনসমক্ষে নিয়ে আসেন। বাণিজ্য ও শিল্পে অবদানের জন্য ২০১৬ সালে তাঁকে ভারতের দ্বিতীয়-সর্বোচ্চ বেসামরিক সম্মাননা পদ্মবিভূষণ প্রদান করা হয়। আম্বানি বাজার হেরফের, কর ফাঁকি ও স্বজনতোষণের বহু অভিযোগের মুখোমুখি হয়েছিলেন।
মা-বাবার পাঁচ সন্তানের মধ্যে আম্বানি ছিলেন তৃতীয়। তাঁর পিতা ছিলেন গ্রামের স্কুলশিক্ষক। ১৭ বছর বয়সে তিনি তার ভাইয়ের সাথে কাজে যোগ দিতে এডেনের ব্রিটিশ উপনিবেশে চলে আসেন। সেখানে তিনি A. Besse & Co.-তে ক্লার্ক হিসেবে তার কর্মজীবন শুরু করেন, যেটি ১৯৫০-এর দশকে সুয়েজের পূর্বের বৃহত্তম আন্তঃমহাদেশীয় ট্রেডিং ফার্ম ছিল। সেখানে তিনি ট্রেডিং, অ্যাকাউন্টিং এবং অন্যান্য ব্যবসায়িক দক্ষতা শিখেছিলেন। ১৯৫৮ সালে অম্বাণী ভারতে ফিরে আসেন এবং বোম্বেতে (বর্তমানে মুম্বাই) স্থায়ী হন। তিনি ১৯৫০-এর দশকের শেষদিকে মসলার ব্যবসা শুরু করেন, যার নাম তার নতুন উদ্যোগ রিলায়েন্স কমার্শিয়াল কর্পোরেশন। তিনি শীঘ্রই অন্যান্য পণ্যের ব্যবসায়ে প্রসারিত হয়ে উচ্চ মানের পণ্য অফার করার একটি কৌশল অনুসরণ করে এবং তার প্রতিযোগীদের তুলনায় ছোট মুনাফা গ্রহণ করেন। তার ব্যবসা দ্রুত বৃদ্ধি পায়। এরপর অম্বাণী সিন্থেটিক টেক্সটাইলের দিকে মনোযোগ দেন। ১৯৬৬ সালে প্রথম রিলায়েন্স টেক্সটাইল মিল খোলার সাথে সাথে তিনি অনগ্রসর সংহতকরণে প্রথম প্রবেশ করেন। অনগ্রসর একীকরণ এবং বৈচিত্র্যকরণের নীতি অব্যাহত রেখে তিনি ধীরে ধীরে রিলায়েন্সকে একটি পেট্রোকেমিক্যাল কোম্পানির আকার দেন এবং পরে কোম্পানির ব্যবসায় প্লাস্টিক ও বিদ্যুৎ উৎপাদন যোগ করেন।
১৯৭৭ সালে জাতীয়করণকৃত ব্যাঙ্কগুলি তাকে অর্থায়ন করতে অস্বীকার করার পরে আম্বানি রিলায়েন্সকে জনসমক্ষে নিয়ে যান। একটি নড়বড়ে অর্থনীতিতে পরিচালনা করা এবং সরকারি বিধি-বিধান ও আমলাতন্ত্রকে পঙ্গু করার জন্য তার তৎপরতা রাজনৈতিক কারসাজি, দুর্নীতি এবং প্রতিযোগীদের উপর প্রকৌশলী অভিযানের অভিযোগ এনেছিল, কিন্তু কোম্পানির দেওয়া সুদর্শন লভ্যাংশের কারণে রিলায়েন্সের প্রতি বিনিয়োগকারীদের আস্থা অটুট ছিল। আম্বানিকে ভারতের গড় বিনিয়োগকারীর কাছে শেয়ার বাজার পরিচয় করিয়ে দেওয়ার জন্য কৃতিত্ব দেওয়া হয়েছিল।
অম্বাণী ১৯৮০-এর দশকের মাঝামাঝি সময়ে তার ছেলে মুকেশ আম্বানি এবং অনিল আম্বানির হাতে কোম্পানির দৈনন্দিন পরিচালনার দায়িত্ব হস্তান্তর করেছিলেন।
দরজা

দরজা বা ফটক হলো অভ্যন্তরীন পরিসর 
ও বহিঃপরিসর, এই দুয়ের ভেতর গমনাগমনের জন্য দেয়ালে অবস্থিত ছিদ্র, যা সাধারণত সাত ফুট উচু এবং প্রয়োজন ভেদে চওড়া হয়ে থাকে। দরজার মুখে চৌকাঠ লাগিয়ে তাতে পাল্লা সংযোগ করা হয়, যেন প্রয়োজনে দরজা বন্ধ বা খোলা যায়। এই পাল্লা স্লাইডিং বা সুইং দুই রকমই হতে পারে। সুইঙের পাল্লা সংখ্যা এক বা একাধিক হতে পারে এবং সেই সংখ্যা দিয়েই তার নামকরণ করা হয়। রিভলভিং দরজা আর একটি বিশেষ টাইপ দরজার।
বাংলাদেশের স্থাপনাতে প্রাচীন কাল থেকেই দুই পাল্লা বিশিষ্ট সুইং দরজা ব্যবহার হয়ে আসছে। তবে তৈরি এবং ব্যবহার উপযোগীতার কারণে এখন বাসা বাড়ী বা এ্যাপার্টমেন্ট ভবনে একপাল্লার সুইং দরজাই বেশি ব্যবহৃত হয়। স্লাইডিং দরজা সাধারণত বড় বড় বিপণী বিতান বা বাণিজ্যিক ভবনে ব্যবহৃত হয় বেশি। অবাসিক ভবনে শোয়ার জায়গা থেকে লাগোয়া বারান্দাতে যাওয়ার জন্য স্লাইডিং দরজা ইদানীং বেশ জনপ্রিয়তা পেয়েছে কারণ সেক্ষেত্রে দরজাটি জানালার কাজও করে। আর রিভলভিং দরজা সাধারণত পার্ক বা উন্মুক্ত পরিসরে ব্যবহার করা হয়। নির্মাণ উপকরণ হিসাবে কাঠ, লোহা, এ্যালুমিনিয়ান আর গ্লাসের ব্যবহারই বেশি। দরজা কোন পরিসরের নিরাপত্তা এবং গোপনীয়তা নিশ্চিত করে।
দেয়াল

সাধারণত দেয়াল একটি স্থায়ী অবকাঠামো যা কোন একটি জায়গা বা পরিসরকে সুনির্দিষ্ট করে এবং তার নিরাপত্তা নিশ্চিত করে। ইমারতের উলম্ব বা ভার্টিকাল অনুষঙ্গকে সাধারণ ভাবে দেয়াল বলা যায়। দেয়ালের কারণেই ইমারতের গড়ন বা ফর্ম তৈরি হয়। ভবনের কাঠামোর দায়িত্বও দেয়াল বহন করতে পারে যদি না তা সুউচ্চ হয়। কাঠামোর দায়িত্ব পালন করা দেয়ালকে লোড বিয়ারিং দেয়াল বলে। বিভিন্ন পরিসর আলাদা করাও দেয়ালের অন্যতম কাজ। প্রাচীন কালে রোদে শুকানো ইট, কাঠ, বাশ, পাথর ইত্যাদি দিয়ে দেয়াল তৈরি করা হতো। পরবর্তীতে আগুনে পোড়ানো ইটের ব্যবহার হয়েছে প্রচুর এবং তা প্রায় সব সভ্যতাতেই। বর্তমানে কংক্রিটের দেয়াল বেশ জনপ্রিয় হয়ে উঠেছে।
জানালা এবং দরজা দেয়ালের গুরুত্বপূর্ণ অনুষঙ্গ। দেয়াল এবং ছাদের সমন্বয়ে যে অভ্যন্তরীন পরিসর তৈরি করা হয় তাতে আলো, বাতাস চলাচলের মাধ্যম হল জানালা। আর দরজা হল উক্ত পরিসরে মানুষ বা অন্যান্য উপাদান অনা নেওয়ার মাধ্যম।
বাংলাদেশ স্থপতি ইনস্টিটিউট

বাংলাদেশ স্থপতি ইনস্টিটিউট (ইংরেজি: Institute of Architects Bangladesh), বাংলাদেশে কর্মরত স্থপতিদের পেশাদারী সংগঠন। স্থপতি মাজহারুল ইসলাম এর প্রতিষ্ঠাতা সভাপতি ছিলেন। স্থাপত্য বিষয়ে স্নাতক ডিগ্রীধারী যে কোন ব্যক্তি এই সংগঠেন সদস্য পদের জন্য আবেদন করতে পারেন। সংগঠনটি বাংলাদেশে স্থাপত্য পেশার মান উন্নত করতে বাংলাদেশ সরকারের বিভিন্ন সংস্থা ও বিভিন্ন প্রতিষ্ঠানের সাথে কাজ করে থাকে।
রাজধানী উন্নয়ন কর্তৃপক্ষ এবং চট্টগ্রাম উন্নয়ন কর্তৃপক্ষ এর অন্তর্ভুক্ত এলাকাতে কোন নতুন বাড়ি বা ইমারত তৈরি করতে হলে তা অবশ্যই এই সংগঠনের সদস্য স্থপতিদের দ্বারা নকশা করা হতে হয়।
বাংলাদেশ স্থপতি ইনস্টিটিউট ১৯৭২ সালের ২৫শে ফেব্রুয়ারি ঢাকায় প্রতিষ্ঠিত হয়। বাংলাদেশে স্বাধীনতা পূর্ব সময়কালে স্থাপত্যচর্চা খুবই সীমিত ছিলো। ৭১ সালে বাংলাদেশের স্বাধীনতা যুদ্ধে বিভিন্ন ভবন ও স্থাপনার ক্ষতি সাধন হয় পাশাপাশি যুদ্ধোত্তর নতুন রাষ্ট্রের বহুমুখী উন্নয়নে স্থাপত্য পেশার গুরুত্ব বাড়তে থাকে। তাই বিজয় অর্জনের ৩ মাসের মধ্যে যুদ্ধ বিদ্ধস্ত দেশের অবকাঠামো উন্নয়নে সত্রিয় ভূমিকা পালন এবং নতুন প্রজন্মের জন্য স্থাপত্য চর্চার সহায়ক পরিবেশ তৈরীর উদ্দেশ্যে সমসাময়িক জৈষ্ঠ স্থপতিদের উদ্যোগে স্থপতি ইন্সটিটিউট প্রতিষ্ঠা করা হয়। স্থপতি মাজহারুল ইসলাম এই সংগঠনের প্রতিষ্ঠাতা সভাপতি হিসেবে দ্বায়িত্ব পালন করেন।
বাংলাদেশের বিভিন্ন সরকারি ও বেসরকারী বিশ্ববিদ্যালয় থেকে পাশ করা স্নাতক স্থপতিরা এই সংগঠনের সদস্য হতে পারেন। বর্তমানে প্রায় তিন হাজার স্থপতি সদস্য রয়েছেন। বিভিন্ন সামাজিক সাংস্কৃতিক সমস্যায় এই সংস্থার মাধ্যমে স্থপতিদের অংশগ্রহণ বেড়ে চলছে। দেশের বাইরেও বিভিন্ন উপলক্ষে এই সংগঠনের প্রতিনিধি হিসেবে সদস্যরা অংশগ্রহণ করে থাকে।
পেশাদারী অভিজ্ঞতার উপর ভিত্তি করে এই সংগঠনের তিন ধাপের সদস্যপদ রয়েছে,
অধ্যয়নরতদের জন্যও রয়েছে ছাত্র সদস্য নামে একটি বিষয়শ্রেণী।
1. স্থপতি খন্দকার সাব্বির আহমেদ (সভাপতি)
2. স্থপতি মোহাম্মদ আলী নকি (সহ-সভাপতি, জাতীয় বিষয়াদি)
3. স্থপতি মাহফুজুল হক জগলুল (সহ-সভাপতি, আন্তর্জাতিক সম্পর্ক)
4. স্থপতি নবী নেওয়াজ খান (সাধারণ সম্পাদক)
5. স্থপতি এম. মাসুদ উর রশিদ (সহ-সাধারণ সম্পাদক)
6. স্থপতি মীর নাইয়ান সাকিব (কোষাধ্যক্ষ)
7. স্থপতি নাজমুল হক বুলবুল (সম্পাদক, পেশা বিষয়ক)
8. স্থপতি ড. নওরোজ ফাতেমী (সম্পাদক, শিক্ষা)
9. স্থপতি আহসানুল হক রুবেল (সম্পাদক, সদস্যপদ)
10. স্থপতি মোঃ শফিউল আজম শামিম (সম্পাদক, প্রকাশনা ও প্রচার)
11. স্থপতি সাবরিনা আফতাব (সম্পাদক, সেমিনার ও সম্মেলন)
12. স্থপতি মো. জিয়াউল শরীফ (সম্পাদক, ঐতিহ্য ও সংস্কৃতি)
13. স্থপতি সুজাউল ইসলাম খান (সম্পাদক, পরিবেশ ও নগরায়ন)
14. স্থপতি আশিক ইমরান (সভাপতি, চট্রগ্রাম চ্যাপ্টার) 
15. স্থপতি মোবাশ্বের হোসেন (সদ্য সাবেক সভাপতি)
উত্তর ইউরোপ

উত্তর ইউরোপ () ইউরোপ মহাদেশের উত্তরভাগে অবস্থিত দেশগুলির সামষ্টিক নাম। জাতিসংঘ নিচের দেশ ও অধীনস্থ অঞ্চলগুলিকে উত্তর ইউরোপের অন্তর্গত মনে করে:
উপরের সংজ্ঞানুযায়ী নর্ডীয় রাষ্ট্রগুলি উত্তর ইউরোপের একটি অংশ গঠন করেছে।
সিন্ধু

সিন্ধু প্রদেশ (, ) পাকিস্তানের সাতটি প্রদেশের একটি। দেশটির দক্ষিণাঞ্চলে অবস্থিত। সিন্ধু মোট জনসংখ্যার দিক দিয়ে পাঞ্জাবের পর পাকিস্তানের দ্বিতীয় জনবহুল প্রদেশ এবং আয়তনের দিক দিয়ে পাকিস্তানের তৃতীয় বৃহত্তম প্রদেশ। এটির উত্তরে-পশ্চিমে পাকিস্তানের বেলুচিস্তান, উত্তরে ভরতনের পাঞ্জাব, দক্ষিণ-পূর্ব ও পূর্বে ভারতের গুজরাত ও রাজস্থান রাজ্যদ্বয়ের সাথে স্থলসীমানা রয়েছে, এবং দক্ষিণে আরব সাগর। সিন্ধুর ভূপ্রকৃতি সিন্ধু নদীর পার্শ্ববর্তী পলল সমভূমি,ভারতের সাথে আন্তর্জাতিক সীমান্ত বরাবর প্রদেশের পূর্ব অংশে থর মরুভূমি এবং প্রদেশের পশ্চিম অংশে কির্থর পর্বতমালা নিয়ে গঠিত।
সিন্ধুর অর্থনীতি পাঞ্জাব প্রদেশের পর পাকিস্তানের দ্বিতীয় অর্থনীতি। এর প্রাদেশিক রাজধানি করাচি দেশটির সবচেয়ে জনবহুল শহর এবং এর প্রধান আর্থিক কেন্দ্র। সিন্ধু পাকিস্তানের শিল্প খাতের একটি বড় অংশ সরবরাহকারী.এবং এতে দেশটির দুটি ব্যস্ততম বাণিজ্যিক বন্দর কাশিম আর করাচি বন্দর রয়েছে। সিন্ধুর অবশিষ্টাংশ একটি কৃষিভিত্তিক অর্থনীতি নিয়ে গঠিত এবং দেশের অন্যান্য অংশের জন্য ফল, ভোক্তা আইটেম এবং সবজি উৎপাদন করে।
সিন্ধুকে কখনও কখনও বাব-ঊল-ইসলাম (ইসলামের প্রবেশদ্বার) হিসাবে উল্লেখ্য করা হয়, কারণ এটি ছিল ভারতীয় উপমহাদেশের প্রথম অঞ্চলগুলোর মধ্যে একটি যেটি ইসলামী শাসনের অধীনে পড়ে। আধুনিক দিনের প্রদেশের কিছু অংশ মাঝে মাঝে মুসলিম বিজয়ের সময় রাশিদুন সেনাবাহিনীর আক্রমণের শিকার হয়েছিল। কিন্তু ৭১২ সালে মুহাম্মদ ইবনে কাসিমের নেতৃত্বে উমাইয়া খিলাফতের অধীনে সিন্ধুতে আরব আক্রমণ না হওয়া পর্যন্ত এই অঞ্চলটি মুসলিম শাসনের অধীনে পড়েনি। জাতিগত সিন্ধি জনগণ প্রদেশের বৃহত্তম গোষ্ঠী গঠন করে; ১৯৪৭ সালে ব্রিটিশ ভারতের বিভক্তির পর এই অঞ্চলে অভিবাসনকারী ভারতীয় মুসলমানদের একটি বহুজাতিক গোষ্ঠী, মুহাজিরদের (লিট.'অভিবাসী') সংখ্যাগরিষ্ঠ সংখ্যাগরিষ্ঠদের বসবাসের জায়গাও সিন্ধু। প্রদেশটি তার স্বতন্ত্র সংস্কৃতির জন্য সুপরিচিত।, যা সুফিবাদ দ্বারা দৃঢ়ভাবে প্রভাবিত, হিন্দু ও মুসলমান উভয়ের জন্য সিন্ধি পরিচয়ের একটি গুরুত্বপূর্ণ চিহ্ন। বেশ কয়েকটি গুরুত্বপূর্ণ সিন্ধি সুফি মাজার সমগ্র প্রদেশ জুড়ে অবস্থিত এবং প্রতি বছর লক্ষ লক্ষ ভক্তদের আকর্ষণ করে।
পূর্ণ অ্যাজিটক সাংমা

পূর্ণ আগিদক সাংমা (১ সেপ্টেম্বর, ১৯৪৭ - ৪ মার্চ, ২০১৬) একজন ভারতীয় রাজনীতিবিদ যিনি ১৯৮৮ থেকে ১৯৯০ সাল পর্যন্ত মেঘালয়ের ৪র্থ মুখ্যমন্ত্রী এবং ১৯৯৬ থেকে ১৯৯৮ সাল পর্যন্ত লোকসভার ১১তম স্পিকার হিসেবে দায়িত্ব পালন করেছেন।
তিনি লোকসভার প্রাক্তন অধ্যক্ষ এবং জাতীয়তাবাদী কংগ্রেস পার্টির অন্যতম প্রতিষ্ঠাতা।
তিনি পাবলিক অ্যাফেয়ার্স ক্ষেত্রে ২০১৭ সালে মরণোত্তর ভারতের দ্বিতীয় সর্বোচ্চ বেসামরিক পুরস্কার পদ্মবিভূষণে ভূষিত হন এবং মেঘালয় থেকে পদ্মবিভূষণের প্রথম প্রাপক ছিলেন।
দেশ টিভি

দেশ টিভি হলো বাংলাদেশের একটি উপগ্রহ-ভিত্তিক বাংলা চ্যানেল, যা দেশ টেলিভিশন লিমিটেডের মালিকানাধীন ও কর্ণফুলী গ্রুপের একটি অংশ। এটি পূর্বে একটি মিশ্র বিনোদন ও সংবাদ চ্যানেল ছিল,তবে ২০২২ সালের অক্টোবরে এটি ২৪ ঘন্টা সংবাদভিত্তিক চ্যানেলে পরিণত হয়। চ্যানেলটি ২৬ মার্চ ২০০৯ সালে বাংলাদেশের স্বাধীনতা দিবসে আনুষ্ঠানিক যাত্রা শুরু করে। দেশ টিভির সদর দফতর ঢাকার মালিবাগে অবস্থিত। চ্যানেলটি বঙ্গবন্ধু-১ স্যাটেলাইটের মাধ্যমে সম্প্রচার করা হয়।
২০০০ এর দশকের মাঝামাঝি সময়ে, বাংলাদেশ টেলিযোগাযোগ নিয়ন্ত্রণ কমিশন দেশ টিভিকে সম্প্রচারের লাইসেন্স দেয়। চ্যানেলটি ২৬ মার্চ ২০০৯ তারিখে টেলস্টার ১০ স্যাটেলাইটের মাধ্যমে সম্প্রচার শুরু করে।
২৫ জুন ২০১০-এ, আমেরিকান গায়ক মাইকেল জ্যাকসনের প্রথম মৃত্যুবার্ষিকী উপলক্ষে, দেশ টিভি তাকে উৎসর্গ করে একটি বিশেষ অনুষ্ঠান সম্প্রচার করে যার শিরোনাম ছিল "ট্রিবিউট টু দ্য লিজেন্ড: মাইকেল জ্যাকসন"। জুলাই ২০১১ সালে, দেশ টিভির প্রিমিয়ার অনুষ্ঠান "কে হতে চায় কোটিপতি?" ও আন্তর্জাতিক গেম শো "হু ওয়ান্টস টু বি এ মিলিয়নেয়ার-"এর বাংলা রূপান্তর বেশ জনপ্রিয়তা পায়। ২০১১ সালের নভেম্বরে, দেশ টিভি ও অন্যান্য তিনটি বাংলাদেশী টেলিভিশন চ্যানেলের সাথে, শিশু বিষয়ক বিজ্ঞাপন এক মিনিটের জন্য সম্প্রচারের জন্য ইউনিসেফ একটি চুক্তি স্বাক্ষর করে।
চ্যানেলটি ২৭ এপ্রিল ২০১১ তারিখে যুক্তরাজ্যের সম্প্রচার প্রতিষ্ঠান স্কাই-এ সম্প্রচার শুরু করে, কিন্তু পরবর্তীতে ১২ জানুয়ারী ২০১২ তারিখে অজানা কারণে এটি স্কাই থেকে সরিয়ে দেওয়া হয়। ২ জুন ২০১২ তারিখে, দেশ টিভি তার ওয়েবসাইট চালু করে। ২০১৩ সালের ডিসেম্বরে, দেশ টিভি সারা বিশ্বে সংঘটিত যুদ্ধাপরাধের বিষয়ে "দেশে দেশে" "যুদ্ধপোরাধ" নামে একটি বিশেষ ১২-পর্বের ছোট ধারাবাহিক সম্প্রচার করেছিল। ২০১৬ সালের মে মাসে "প্রিজম" নামে শিশুদের দ্বারা পরিচালিত ভিডিও-ভিত্তিক সংবাদ সংস্থায় সদস্যতা নেওয়ার জন্য বিডিনিউজ টোয়েন্টিফোর ডটকম এর সাথে একটি চুক্তি স্বাক্ষরকারী নয়টি বাংলাদেশী টেলিভিশন চ্যানেলের মধ্যে দেশ টিভি অন্যতম।
১৮ অক্টোবর ২০১৯-এ, গিটারিস্ট এবং গায়ক আইয়ুব বাচ্চুর প্রথম মৃত্যুবার্ষিকী উপলক্ষে, দেশ টিভি তাকে উৎসর্গ করা একটি বিশেষ অনুষ্ঠান "সেই তুমি" সম্প্রচার করে। ৩ মার্চ ২০২২ তারিখে, দেশ টিভি স্থানীয় টেলিকমিউনিকেশন কোম্পানি বাংলালিংকের সাথে একটি চুক্তি স্বাক্ষর করে। চুক্তির অধীনে, চ্যানেলটি একটি মূল্যবান গ্রাহক হিসেবে বাংলালিংক কর্পোরেট সংযোগ উপভোগ করবে বলে এক প্রেস বিজ্ঞপ্তিতে জানানো হয়েছে। দেশ টিভি ২০২২ সালের জুলাইয়ে ঘোষণা করেছিল যে আসাদুজ্জামান নূর চ্যানেলটি ত্যাগ করেছেন। চ্যানেলটি ২০২২ সালের ২৬ অক্টোবর একটি মিশ্র বিনোদন ও সংবাদ চ্যানেল থেকে ২৪ ঘন্টার সংবাদ চ্যানেলে পরিণত হয় ও একটি নতুন লোগো উন্মোচন করে।
ইসলামি সঙ্গীত

ইসলামি সঙ্গীত হলো ইসলাম সম্বন্ধীয় মুসলমান ধর্মীয় সঙ্গীত। সাধারণত এই ধরনের সঙ্গীতে আল্লাহ ও রাসুলের প্রশংসাসূচক বর্ণনা করা হয়। পাশাপাশি ইসলাম ধর্ম সম্বন্ধীয় বিভিন্ন বিষয়াদি তুলে ধরা হয়। বাংলা ভাষায় ইসলামি গানের জনক কাজী নজরুল ইসলাম। বাদ্যযন্ত্র ব্যবহার নিয়ে যেহেতু ইসলামে বিভিন্ন মতবাদ রয়েছে, তাই ইসলামি সঙ্গীতও বাদ্যহীন এবং বাদ্যযুক্ত হয়ে থাকে।
উল্লেখযোগ্য নাশিদ শিল্পীদের মধ্যে রয়েছেন:
সুখ্যাত সুফী গায়কদের মধ্যে রয়েছেন:
সুখ্যাত ইসলামি সঙ্গীত গায়কদের মধ্যে রয়েছেন:
সুখ্যাত সুরকার:
অশোক চহ্বাণ

অশোক শঙ্কররাও চহ্বাণ (মরাঠি : अशोक चव्हाण) (জন্ম- ২৮ অক্টোবর ১৯৫৮) হলেন বিশিষ্ট ভারতীয় রাজনীতিবিদ এবং মহারাষ্ট্রের বর্তমান মুখ্যমন্ত্রী। ২০০৮ সালের মুম্বই সন্ত্রাসের পর মহারাষ্ট্রের তদানীন্তন মুখ্যমন্ত্রী শ্রী বিলাসরাও দেশমুখ পদত্যাগ করেন এবং অশোক চহ্বাণ তার স্থলাভিষিক্ত হন। ৫ ডিসেম্বর ২০০৮ তারিখে ইনি তার দল ভারতীয় জাতীয় কংগ্রেসের অভ্যন্তরে মুখ্যমন্ত্রী হিসেবে মনোনীত হওয়ার পর ৮ ডিসেম্বর শপথ গ্রহণ করেন।
শ্রীমান পৃথ্বীরাজ

শ্রীমান পৃথ্বীরাজ হলো ১৯৭৩ সালের একটি বাংলা ভাষার ভারতীয় প্রণয়ধর্মী হাস্যরসাত্মক চলচ্চিত্র। পরিচালনা করেছিলেন তরুণ মজুমদার। প্রধান চরিত্রে অভিনয় করেন অয়ন বন্দ্যোপাধ্যায় এবং মহুয়া রায়চৌধুরী। এর পটভূমি কিশোর প্রেমের কাহিনী অনুসরণ করে।
শ্রীমান পৃথ্বীরাজ তরুণ মজুমদার পরিচালিত অন্যতম সফল একটি চলচ্চিত্র। ভারতের প্রাক স্বাধীনতা যুগের প্রেক্ষাপটে দুই সদ্যবিবাহিত কিশোর কিশোরীর সরল প্রেমকাহিনী তুলে ধরা হয়েছে। যা বিনোদন এবং শৈল্পিক দিক থেকে অনবদ্য হয়ে উঠেছে। একদিকে আছেন উৎপল দত্ত অভিনীত একটি চরিত্র যে ব্রিটিশদের কাছ থেকে রায়বাহাদুর পাবার জন্য মরিয়া হয়ে উঠেছে অন্য দিকে বিশ্বজিৎ অভিনীত অপর একটি স্বদেশী চরিত্র যে ইংরেজদের শিক্ষা দেবার জন্য উদগ্রীব।
ভারতের স্বাধীনতা সংগ্রামের মৃদু প্রেক্ষাপটে ছবিটি নির্মিত হলেও ছবির মূল দৃষ্টি পড়েছে তার কিশোর নায়কের উপরে। তার নানা রকমের দুষ্টুমি এবং বাড়ি থেকে পালিয়ে যাওয়ার পরে তার বিয়ে এবং বিয়ের পরে তার কিশোরী স্ত্রীর সাথে পরিচয় ও আস্তে আস্তে দুজনে দুজনকে চেনা এবং তাদের নিজেদের দায়িত্ব সম্পর্কে সচেতন হয়ে ওঠা তা সবই পরিচালক অনবদ্য দক্ষতায় ফুটিয়ে তুলেছেন। ছবিটি একটি সার্থক কমেডি হয়ে উঠেছে যা দর্শকের মনে নির্মল আনন্দের খোরাক যোগায়।
খুলনা মেডিকেল কলেজ

খুলনা মেডিকেল কলেজ বাংলাদেশের খুলনা শহরে অবস্থিত একটি সরকারি মেডিকেল কলেজ। ১৯৯২ সালে শিক্ষাপ্রতিষ্ঠানটি প্রতিষ্ঠিত হয়।
বর্তমানে স্নাতক পর্যায়ে প্রায় ৯০০ ছাত্রছাত্রীর পাশাপাশি স্নাতকোত্তর পর্যায়ের প্রশিক্ষণও প্রদান করা হচ্ছে। এছাড়া এখানে চিকিৎসাবিজ্ঞানের বিভিন্ন বিষয়ে স্বল্পকালীন কোর্স ও প্রশিক্ষণ চালু আছে।
১৯৭৮-৭৯ সালে বাংলাদেশ সরকার দেশে উন্নত চিকিৎসা সেবা প্রদানের লক্ষ্যে খুলনা, বগুড়া, কুমিল্লা, ফরিদপুর, কুষ্টিয়া, নোয়াখালীতে মেডিকেল কলেজ স্থাপন করার পরিকল্পনা গ্রহণ করে। পরিকল্পনা অনুযায়ী ১৯৮০-৮১ সালে খুলনা, কুমিল্লা, পাবনা এবং আইপিএমজিআর (ঢাকা) - এ সেখানকার মেডিকেল কলেজগুলোর কার্যক্রম শুরু হয়। কিন্তু কিছু সমস্যার কারণে সেই মেডিকেল কলেজগুলোর কার্যক্রম স্থগিত হয়ে যায় এবং শিক্ষার্থীদের দেশে বিদ্যমান আটটি মেডিকেল কলেজে স্থানান্তর করা হয়। আবার ১৯৯১-৯২ সালে সরকার আবারও আরও মেডিকেল কলেজ স্থাপনের প্রয়োজনীয়তা অনুভব করে এবং আরও ৫টি মেডিকেল কলেজ স্থাপন করার সিদ্ধান্ত নেয়। সেজন্য উক্ত বছরে সরকার খুলনা, দিনাজপুর, বগুড়া, ফরিদপুর এবং কুমিল্লাতে প্রতিটিতে ৫০ জন ছাত্র ভর্তি করানোর মাধ্যমে আরোও ৫টি মেডিকেল কলেজ প্রতিষ্ঠা করে।
কেএমসি-২৪ সাম্প্রতিক স্নাতক ব্যাচের এর সাথে কেএমসি-২৫, কেএমসি-২৬, কেএমসি-২৭,কেএমসি-২৮,কেএমসি-২৯সেশন রয়েছে।সর্বশেষ ২০২৩-২০২৪ শিক্ষাবর্ষে কেএমসি-৩৩ ব্যাচের ভর্তি কার্যক্রম সম্পন্ন হয়েছে।
৮-জুলাই খুলনা মেডিকেল কলেজে "কেএমসি ডে" পালন করা হয়। উল্লেখ্য ১৯৯২ সালের ৮-জুলাই খুলনা মেডিকেল কলেজে প্রথম ভর্তি কার্যক্রম শুরু হয়েছিল।
পালামৌ জেলা

পলামু বা পালামৌ ভারতের ঝাড়খণ্ড রাজ্যের অন্তর্গত একটি জেলা। এই জেলার সদর দপ্তর মেদিনীনগর। জেলাটি ঝাড়খণ্ডের পালামৌ বিভাগের অন্তর্গত।
পালামৌ জেলায় কাবরা-কালা ঢিবিতে সোন ও উত্তর কোয়েল নদীর সঙ্গমস্থলে নব্যপ্রস্তরযুগ এবং তাম্র যুগের বসতি রয়েছে।
মধ্যযুগে চেরো রাজবংশ শাসন করছিল এই অঞ্চলে যা শাহ জাহান এবং ইস্ট ইন্ডিয়া কোম্পানির শাসনামলে মুঘল সাম্রাজ্যের করদ-রাজ্য হয়ে উঠেছিল।
জেলাটি ২৩°৫০′ থেকে ২৪°৮′ উত্তর অক্ষাংশ এবং ৮৩°৫৫′ থেকে ৮৪°৩০′ পূর্ব দ্রাঘিমাংশের মধ্যে অবস্থিত। এটি উত্তরে সোন নদী ও বিহার রাজ্য, পূর্বে চাতরা ও হাজারিবাগ জেলা, দক্ষিণে লাতেহার জেলা এবং পশ্চিমে গাড়োয়া জেলা দ্বারা সীমানা বেষ্টিত।
পালামৌ জেলার মধ্য দিয়ে প্রবাহিত প্রধান নদীগুলি হল সোন, কোয়েল এবং ঔরঙ্গ। উৎপাদিত প্রধান ফসলাদি হল ধান এবং আখ। এখানে লৌহ আকরিক, বক্সাইট, লিথিয়াম, ডলোমাইট এবং কয়লার মতো অনেক খনিজ পাওয়া যায়।
২০০৬ সালে পঞ্চায়েতি রাজ মন্ত্রক পালামৌকে দেশের ২৫০টি সর্বাধিক অনগ্রসর জেলার মধ্যে একটি (মোট ৬৪০টির মধ্যে) হিসেবে অন্তর্ভুক্ত করে। এটি ঝাড়খণ্ডের ২৪টি জেলার মধ্যে একটি যা বর্তমানে অনগ্রসর অঞ্চল অনুদান তহবিল কর্মসূচি (বিআরজিএফ) থেকে তহবিল গ্রহণ করছে।
২০১১ সালের জনশুমারি অনুসারে পালামৌ জেলার জনসংখ্যা ১৯,৩৯,৮৬৯ জন, যা এটিকে ভারতের ২৪৩ তম জনবহুল জেলায় (মোট ৬৪০ টির মধ্যে) অভিহিত করেছে। জেলায় জনসংখ্যা ঘনত্ব প্রতি বর্গকিলোমিটার ৮৮১ জন (৯৯০/বর্গ মাইল)। ২০০১-২০১১ দশকে এর জনসংখ্যা বৃদ্ধির হার ছিল ২৫.৯৪%। পালামৌর লিঙ্গ অনুপাত প্রতি ১০০০ পুরুষদের বিপরীতে ৯২৯ জন নারী, এবং সাক্ষরতার হার ৬৫.৫%। তফসিলি জাতি ও উপজাতি জনসংখ্যা যথাক্রমে ২৭.৬৫% এবং ৯.৩৪%।
জনশুমারি অনুযায়ী, জনসংখ্যার ৮৬.৭৭% হিন্দু এবং ১২.২৮% মুসলিম।
ভারতের ২০১১ সালের জনশুমারির সময় জেলার জনসংখ্যার ৬৫.৪৯% হিন্দি, ২৪.৪৪% মাগধী এবং ৬.৮৭% উর্দু ভাষায় তাদের প্রথম ভাষা হিসেবে কথা বলে জানিয়েছিল।
মেদিনীনগরের একমাত্র বিশ্ববিদ্যালয় হল নীলম্বর-পিতম্বর বিশ্ববিদ্যালয়, যা ১৭ জানুয়ারি, ২০০৯ তারিখে নির্মিত হয়। ঝাড়খণ্ডের মুখ্যমন্ত্রী ২০০১ সালে ঘোষণা করেছিলেন যে মেদিনীনগরে নীলম্বর-পিতম্বর বিশ্ববিদ্যালয় স্থাপন করা হবে। মেদিনীনগর ব্লকে ৬৬টি প্রাথমিক বিদ্যালয়, ৩০টি মাধ্যমিক স্কুল, ১৭টি নবসৃজিৎ স্কুল, ১০টি উচ্চ বিদ্যালয় এবং ১টি প্রকৌশল কলেজ রয়েছে।
প্রজা রাজ্যম পার্টি

প্রজা রাজ্যম পার্টি (তেলুগু : ఫ్రజా రాజ్యం) হল ভারতের অন্ধ্রপ্রদেশ রাজ্যে গঠিত একটি আঞ্চলিক রাজনৈতিক দল। ২০০৮ সালের ২৬ অগস্ট তেলুগু চলচ্চিত্রাভিনেতা চিরঞ্জীবী এই রাজনৈতিক দলটি প্রতিষ্ঠা করেন। ২০১১ সালে প্রজা রাজ্যম পার্টি কংগ্রেসের সাথে একীভূত হয়। 
২০০৯ সালের নির্বাচনে এই দলটি ২৯৪টি আসনের মধ্যে ১৮টি আসনে জয়লাভ করে। এর প্রধান চিরঞ্জীবী ২টি আসনে প্রতিদ্বন্দিতা করেন এবং তিরুপাটি আসনে জয়লাভ করেন। নির্বাচনে তারা ১৮ শতাংশ সমর্থন লাভ করেন।
একাত্তরের চিঠি

একাত্তরের চিঠি ১৯৭১ সালে বাংলাদেশের মুক্তিযুদ্ধ চলাকালে লেখা ৮৬টি চিঠির একটি সংকলন। দৈনিক প্রথম আলো ও গ্রামীণফোনের উদ্যোগে চিঠিগুলো সংগ্রহ করা হয়। সংকলনটি প্রথম প্রকাশিত হয় চৈত্র ১৪১৫, মার্চ ২০০৯ এ। ইতিহাসবিদ অধ্যাপক সালাউদ্দীন আহমদ ছিলেন সম্পাদনা পরিষদের সভাপতি। এছাড়া সম্পাদনা পরিষদের অন্যান্য সদস্যবৃন্দ হলেন- মেজর জেনারেল (অব.) আমিন আহম্মেদ চৌধুরী, রশীদ হায়দার, সেলিনা হোসেন এবংনাসির উদ্দীন ইউসুফ। কমিটিকে সহায়তা করেন সাজ্জাদ শরিফ, সাইফুল আজিম প্রমুখ। এছাড়া প্রথম একাত্তরের চিঠি সংগ্রহ করার ধারণা পোষণ করেন আমিনুল আকরাম।
একাত্তরের চিঠি গ্রন্থটি প্রকাশিত হয় প্রথমা প্রকাশন থেকে। কাইয়ুম চৌধুরী এর প্রচ্ছদ তৈরি করেন। গ্রন্থটি অলংকরণ করেন অশোক কর্মকার। সম্পাদনা পরিষদের পক্ষে এর ভূমিকা লেখেন সাহিত্যিক রশীদ হায়দার।
একাত্তরের চিঠির প্রথম চিঠির লেখক শহীদ কাজী নূরুন্নবী। চিঠি লেখার সময়কাল ও স্থান-২৯শে মার্চ/রাজশাহী '৭১। ১৯৭১ সালে রাজশাহী মেডিকেল কলেজের শেষ বর্ষের ছাত্র এবং কলেজ
ছাত্রলীগের সভাপতি ছিলেন। মুক্তিযুদ্ধকালে মুজিব বাহিনীর রাজশাহীর প্রধান ছিলেন। ১ অক্টোবর ১৯৭১ তাঁকে পাকিস্তানি বাহিনী আটক করে শহীদ শামসুজ্জোহা হলে নিয়ে যায়। তাঁর আর খোঁজ পাওয়া যায়নি। গ্রন্থটির সর্বশেষ চিঠিটি লেখক মুক্তিযোদ্ধা নিতাইলাল হোড়। চিঠির প্রাপক অ্যাডভোকেট এম এ সামাদ, তিনি ২০০৭ সালে মৃত্যুবরণ করেন। তাঁরই ছেলে জয়েনউদ্দিন মাহমুদ চিঠিটি পাঠিয়েছেন।
একাত্তরের চিঠির বেশির ভাগ চিঠি মাকে লেখা। চিঠিগুলো পড়ে মনে হয়, 'মা'র ও 'স্বদেশ' যেন একই শব্দ, সমার্থক।
মার্টিন লুথার কিং, জুনিয়র

মার্টিন লুথার কিং বা মার্টিন লুথার কিং, জুনিয়র (ইংরেজি: Martin Luther King, Jr) (জন্মঃ ১৫ই জানুয়ারি, ১৯২৯ - মৃত্যুঃ ৪ঠা এপ্রিল, ১৯৬৮) বিখ্যাত আফ্রিকান-আমেরিকান মানবাধিকার কর্মী। তার খ্রিষ্টীয় ধর্মবিশ্বাস দ্বারা অনুপ্রাণিত হয়ে তিনি নাগরিক ও মানবাধিকার আন্দোলন এগিয়ে নিয়ে যান। আমেরিকায় নাগরিক ও মানবাধিকার প্রতিষ্ঠায় আন্দোলনের জন্য ১৯৬৪ সালে নোবেল শান্তি পুরস্কারে ভূষিত হন। নোবেল শান্তি পুরস্কারপ্রাপ্ত কৃষ্ণাঙ্গদের মধ্যে তিনিই সর্বকনিষ্ঠ।
১৯২৯ সালের ১৫ জানুয়ারি জর্জিয়ার আটলান্টায় মার্টিন লুথার কিং জন্মগ্রহণ করেন। শ্রদ্ধেয় মাইকেল কিং সিনিয়র এবং আলবার্টা উইলিয়ামস কিং এর তিন সন্তানের মধ্যে তিনি দ্বিতীয়। তাঁর বড় বোনের নাম উইলি ক্রিস্টিন এবং ছোট ভাইয়ের নাম আলফ্রেড ডেনিয়েল উইলিয়ামস কিং।
পাঁচ বছর বয়সে কিং পাবলিক বিদ্যালয়ে ভর্তি হন। ১৯৪১ সালের মে মাসে তাঁর পিতামহী জেনি মৃত্যুবরণ করেন যার কারণে কিং মানসিকভাবে ভেঙে পড়েন। কারণ মৃত্যুকালে তিনি পিতামাতার কথা অগ্রাহ্য করে প্যারেড দেখতে গিয়েছিলেন। ছোট্ট কিং তখন বাড়ির জানালা থেকে ঝাপ দিয়ে আত্মহত্যার চেস্টা করেন।
কিং বুকার টি. ওয়াশিংটন হাই স্কুলে পড়াশোনা করেন এবং ১৯৪৪ সালে ১৫ বছর বয়সে মোরহাউস কলেজ,আটলান্টাতে ভর্তি হন।
১৯৫৫ সালে তিনি বোষ্টন বিশ্ববিদ্যালয় থেকে "ডক্টর অব ফিলোসোফি" ডিগ্রি লাভ করেন।
১৯৬৩ সালে ওয়াশিংটন অভিমুখে পদযাত্রা কর্মসূচীতে তার ঐতিহাসিক ভাষনের শিরোনাম ছিলঃ"আই হ্যাভ এ ড্রিম"।
কর্মজীবনের শুরুতে মার্টিন লুথার কিং, জুনিয়র মানবাধিকার কর্মী ছিলেন, নাগরিক অধিকার রক্ষাই তার উদ্দেশ্য ছিল। মহান এই খ্রীষ্টাননেতা
১৯৫৫ সালে মন্টোগমারীতে বাস বয়কটের Montgomery Bus Boycott নেত্রীত্বদান করেন। প্রথমবার রাষ্ট্রপতি হয়ে ১৯৫৭ সালে তিনি খ্রীষ্টান সম্প্রদায়ের জন্য তহবিল গঠন করেন। ১৯৬২ সালে তিনি আলবেনিয়া ও জর্জিয়াতে ব্যারথ অভিযান চালান।১৯৬৩ সালে তিনি ওয়াশিংটন মাচ সুসংগঠিত করেন। তিনি একজন সফল বক্তা হিসেবে পরিচিত।
মার্টিন লুথার কিং, জুনিয়র তার খ্রীষ্টীয়মতানুসারে অহিংস উপায় নাগরিক অধিকার রক্ষায় অবদানের জন্য অধিকজনপ্রিয়তা লাভ করেছেন। সফল এই রাজনীতিবিদ তার মন্ত্রীমুদ্ধকর বক্তৃতা দ্বারা জনমনে স্থায়ী আসন করে নিয়েছেন।
৩রা এপ্রিল ১৯৬৮ খ্রিষ্টাব্দে তাকে হত্যার হুমকি দেওয়া হয়।সহকর্মীরা তাকে অন্যত্র চলে যাওয়ার পরামর্শ দেন। অকুতোভয় লুথার কিং তা অগ্রাহ্য করেন। সকলকে হিংসা ত্যাগের আহ্বান জানান। পরদিন ৪ এপ্রিল লরেইন হোটেলের বারান্দায় দাঁড়িয়ে থাকাবস্থায় শ্বেতাঙ্গ উগ্রপন্থী যুবক "জেমস আর্ল রে" নামক আততায়ীর হাতে গুলিবিদ্ধ হয়ে মার্টিন মৃত্যুবরণ করেন।তখন তার বয়স মাত্র ৩৯ বছর।
গোসল

ইসলামের পরিভাষায়, গোসল হল সমস্ত দেহ ধৌত করার মাধ্যমে পূর্ণ পবিত্রতা অর্জনের একটি পন্থা। কতিপয় ধর্মীয় উপাসনা এবং আচার-আনুষ্ঠান পালনের পূর্বশর্ত হচ্ছে গোসল। সকল প্রাপ্তবয়স্ক মুসলমান নর-নারীর যৌনসঙ্গম, যৌনস্থলন (যেমন: বীর্যপাত), রজঃস্রাব সমাপ্তির পর, সন্তান প্রসবের পর এবং স্বাভাবিক কারণে মৃত্যুর পর গোসল করা ফরজ (বাধ্যতামূলক) হয়।
তাছাড়া, শুক্রবার জুম্মার নামাজের পূর্বে, ঈদের নামাজের পূর্বে, এহরামের পূর্বে, হজ্জের জন্য প্রস্তুত হওয়ার সময়, অজ্ঞান হওয়ার পর সচেতন হলে অথবা আনুষ্ঠানিকভাবে কেঊ ইসলাম ধর্ম গ্রহণ করার পূর্বে গোসল করা মুস্তাহাব (উৎসাহিত করা হয়)। শিয়া মতে, তওবার নামাযের পূর্বে গোসল করতে হয়।
পবিত্র পানি দিয়ে গোসল করতে হয়। যেমনঃ-
যেই পানি দিয়ে গোসল করা যাবে না তা হলঃ
গোসলের তিনটি ফরজ কাজ। এর যে কোন একটি বাদ গেলে গোসল হয় না। সে ক্ষেত্রে ধারাবাহিকতার সাথে ফরজ কাজ পুনরায় করে গোসল শুদ্ধ করে নিতে হয়।
ফরজগুলো হলঃ
গোসলের কিছু সুন্নত ঐচ্ছিক কাজ) আছে। সহীহ্‌ হাদিস অনুসারে, হযরত মোহাম্মদ তা করতে উৎসাহিত করেছেন। যেমনঃ
সূরা বনি ইসরাইল

বনী-ইসরাঈল বা সূরা ইসরা (আরবি ভাষায়: سورة الإسراء) মুসলমানদের ধর্মীয় গ্রন্থ কুরআনের ১৭ তম সূরা, এর আয়াত সংখ্যা ১১১ টি এবং এর রূকুর সংখ্যা ১২ টি। বনী-ইসরাঈল সূরাটি মক্কায় অবতীর্ণ হয়েছে। এই সূরা মুহাম্মাদ এর মেরাজের কথা, পিতা-মাতার ও আত্মীয়-স্বজনের হক, এতীমদের সম্পর্কে, ওয়াদা করার সম্পর্কে, নামায সম্পর্কে, রূহু সম্পর্কে কুরাইশদের প্রশ্ন, বলা হয়েছে।
মসজিদে হারাম থেকে মসজিদে আকসা পর্যন্ত সফরকে 'ইসরা' বলা হয় এবং সেখান থেকে আসমান পর্যন্ত যে সফর হয়েছে, তার নাম মে'রাজ। ইসরা অকাট্য আয়াত দ্বারা প্রমাণিত হয়েছে। আর মে'রাজ সূরা নাজমে উল্লেখিত রয়েছে এবং অনেক মুতাওয়াতির হাদীস দ্বারা প্রমাণিত। মে'রাজে গিয়ে মুহাম্মাদ তার উম্মতের জন্য প্রথমে পঞ্চাশ ওয়াক্তের নামাজ ফরয হওয়ার নির্দেশ হয়। অতঃপর তা হ্রাস করে পাঁচ ওয়াক্ত করে দেয়া হয়। এ দ্বারা সব এবাদতের মধ্যে নামাজের বিশেষ গুরুত্ব ও শ্রেষ্ঠত্ব প্রমাণিত হয়। হরবী বলেনঃ ইসরা ও মে'রাজের ঘটনা রবিউস সানি মাসের ২৭ তম রাত্রিতে হিজরতের এক বছর পূর্বে ঘটেছে। ইবনে কাসেম সাহাবী বলেনঃ নবুওয়ত প্রাপ্তির আঠারো মাস পর এ ঘটনা ঘটেছে। মুহাদ্দেসগণ বিভিন্ন রেওয়ায়েত উল্লেখ করার পরে কোন সিদ্ধান্ত লিপিবদ্ধ করেননি। কিন্তু সাধারণভাবে খ্যাত এই যে, রজব মাসের ২৭ তম রাত্রি মে'রাজের রাত্রি।
হযরত আবু যর গেফারী (রা) বলেনঃ আমি রসূলুল্লাহ্‌ (সা)-কে জিজ্ঞেস করলামঃ বিশ্বের সর্বপ্রথম মসজিদ কোনটি? তিনি বললেনঃ মসজিদে হারাম। অতঃপর আমি আরয করলামঃ এরপর কোনটি? তিনি বললেনঃ মসজিদে আকসা। আমি জিজ্ঞেস করলামঃ এতদুভয়ের নির্মাণের মধ্যে কতদিনের ব্যবধান রয়েছে? তিনি বললেনঃ চল্লিশ বছর। তিনি আরও বললেনঃ এ তো হচ্ছে মসজিদদ্বয়ের নির্মাণক্রম। কিন্তু আল্লাহ্‌ তাআলা আমাদের জন্যে সমগ্র ভূ-পৃষ্ঠকেই মসজিদ করে দিয়েছেন। যেখানে নামাযের সময় হয়, সেখানেই নামায পড়ে নাও। তফসীরবিদ মুজাহিদ বলেনঃ আল্লাহ্‌ তাআলা বায়তুল্লাহ্‌র স্থানকে সমগ্র ভূ-পৃষ্ঠ থেকে দু'হাজার বছর পূর্বে সৃষ্টি করেছেন এবং এর ভিত্তিস্তর সপ্তম যমীনের অভ্যন্তর পর্যন্ত পৌছেছে। মসজিদে আকসা হযরত সোলায়মন নির্মাণ করেছেন। বায়তুল্লাহ্‌র চারপাশে নির্মিত মসজিদকে-হারাম বলা হয়।
মুসনাদে আহমদের রেওয়াতে হযরত আবদুল্লাহ্‌ ইবনে আব্বাস বর্ণনা করেনঃ কোরাইশরা রসূলুল্লাহ্‌ -কে সঙ্গত অসঙ্গত প্রশ্ন করত। একবার তারা মনে করল যে, ইহুদীরা বিদ্বান লোক। তারা পূর্ববর্তী গ্রন্থসমূহেরও জ্ঞান রাখে। কাজেই তাদের কাছ থেকে কিছু প্রশ্ন জেনে নেয়া দরকার; যেগুলো দ্বারা মুহাম্মদের পরীক্ষা নেয়া যেতে পারে। তদনুসারে কোরাইশরা কয়েকজন লোক ইহুদীদের কাছে প্রেরণ করল। তারা শিখিয়ে দিল যে, তোমরা তাকে রূহু সম্পর্কে প্রশ্ন করো। তখন ইহুদীরা রসূলুল্লাহ্‌ -কে রূহু সম্পর্কে প্রশ্ন করে এবং তাতে এ কথাও ছিল যে, রূহুকে কীভাবে আযাব দেয়া হয়। তখন পর্যন্ত এ সম্পর্কে কোন আয়াত নাযিল হয়নি বিধায় রসূলুল্লাহ্‌ তাৎহ্মণিক উত্তরদানে বিরত থাকেন। এরপর জিবরাইল আয়াত নিয়ে অবতরণ করেন। এ জওয়াবে যতুটুকু বিষয় বলা জরুরী ছিল এবং যতটুকু বিষয় সাধারণ লোকের বোধ্যগম্য ছিল, ততটুকুই বলে দেয়া হয়েছে। রসূলুল্লাহ্‌ -কে আদেশ করা হয়েছে যে, আপনি তাদেরকে উত্তরে বলে দিনঃ রূহ আমার পালনকর্তার আদেশ ঘটিত। অর্থাৎ রূহু সাধারণ সৃষ্টজীবের মত উপাদানের সমন্বয়ে এবং জন্ম ও বংশবিস্তারের মাধ্যমে অস্তিত্ব লাভ করেনি; বরং তা সরাসরি আল্লাহ্‌ তাআলার আদেশ (হও) দ্বারা সৃজিত।
অতিরিক্ত সময় (ক্রীড়া)

অতিরিক্ত সময় () হচ্ছে অতিরিক্ত সময়ে খেলার একটি নিয়ম যখন সাধারণ সময়ে খেলা হওয়ার পর উভয় পক্ষের ফলাফল সমান থাকে। সংক্ষেপে এটিকে ইংরেজিতে বেশিরভাগ সময় নামে পরিচিত ()।
বেশিরভাগ সময়, শুধু তখনই অতিরিক্ত সময়ের খেলা হয় যখন খেলায় একটি নির্দিষ্ট বিজয়ী দল নির্ধারণের প্রয়োজন হয়। যেমন, নকআউট প্রতিযোগিতা বা কোনো প্রতিযোগিতার নকআউট পর্বে। কারণ এসব ক্ষেত্রে একটি নির্দিষ্ট খেলোয়াড়ই পরবর্তী পর্বে যেতে পারে। যদিও উত্তর আমেরিকার ক্রীড়া সংস্কৃতিতে ড্র সচারচর হয় না, কারণ সেখানে বেশিরভাগ লিগের খেলায় ড্র হলে সকল প্রকার খেলার ক্ষেত্রেই অতিরিক্ত সময় খেলা হয়।
পেশাদার অ্যাসোসিয়েশন ফুটবলে নকআউট পর্বে খেলা ড্র থাকলে অতিরিক্ত ৩০ মিনিট খেলা হয়, ১৫ মিনিট করে দুই পর্বে এই খেলা হয়। সকল প্রতিযোগিতায় অতিরিক্ত সময়ের খেলা হয় না। যেমন কনমেবলের নিজস্ব আয়োজিত খেলার (উদাহরণস্বরূপ, কোপা আমেরিকা) ইতিহাসে কখনো অতিরিক্ত সময়ের ব্যবহার করা হয়নি। এসব ক্ষেত্রে মূল সময়ের পর সরাসরি পেনাল্টি শুটআউটের মাধ্যমে বিজয়ী দল নির্ধারণ করা হয়।
ডিসাইড

ডিসাইড () একটি আমেরিকান ডেথ মেটাল ব্যান্ড যা ১৯৮৭ সালে প্রতিষ্ঠিত হয়। তাদের "ডিসাইড" ও "লীজান" অ্যালবাম দু’টি সবচেয়ে বেশি বিক্রিত ডেথ মেটাল অ্যালবাম হিসাবে ২য় ও ৩য় স্থান দখল করে। ১৯৮৭ সাল থেকে ১৯৮৯ সাল পর্যন্ত ডিসাইড ব্যান্ড মিশরীয় দেবতা আমুন-এর নাম ধারণ করে। ১৯৮৯ সালে রোডরানার রেকর্ডের অনুরোধে তারা তাদের নাম পরিবর্তন করে রাখে ডিসাইড। ডিসাইড মানে মৃত্যুর দেবতা বা স্বর্গীয় আচরণকে খুন করার প্রবণতা।
ডিসাইড বিভিন্ন বিতর্কের জন্ম দিয়েছে তাদের কর্মকাণ্ডের মাধ্যমে। এন এম ই ম্যাগাজিনকে একটি সাক্ষাৎকার দেয়ার সময়ে গায়ক বেনটন বন্দুকের মাধ্যমে একটি কাঠবিড়ালকে হত্যা করে যাতে সেটা তাকে বিরক্ত করতে না পারে। বেনটন আরো স্বীকার করে যে মজা করার জন্য সে রোডেন্ড নামক প্রাণীকে জবাই করে নিজ হাতে। বেনটন ৩৩ বছর বয়সে আত্নহত্যা করার ঘোষণা দেয় যাতে যিশুর জীবনের উল্টা আয়না হতে পারে নিজে।
ডিসাইড ব্যান্ডকে বিভিন্ন সময় মঞ্চ পরিবেশনা করতে নিষিদ্ধ করা হয়, যেমন চিলিতে, প্রচারণার পোস্টারে গুলিবিদ্ধ যিশুর ছবি থাকায় এবং "হেলফেস্টে" যেখানে কিছু কবর খনন করার ছবি চিত্রিত করা হয় দেয়ালে। তাদের মিউজিক ভিডিও ""হোমেজ ফর স্যাটান"" নিষিদ্ধ করা হয় ব্রিটিশ টিভি চ্যানেল স্কুযে যেখানে কিছু রক্তমাখা জীবন্মৃত মানুষ একজন যাজককে ধরার চেষ্টারত। ডিসাইড ব্যান্ডের গায়ক গ্লেন বেনটন নিজেকে একজন আস্তিক স্যাটানিজম-এর অনুসারী হিসেবে দাবি করে। ১৯৯০ সালের শুরুর দিকে যখন ডিসাইড ব্যান্ড গোরফেস্ট ব্যান্ডের সাথে ইউরোপ সফর করছিল, তখন স্টকহোমের একটি কনসার্টে বোমা বিস্ফোরণ হয় এবং একটি দরজা ঊড়ে যায়। পুলিশ আসার আগে ডিসাইড ব্যান্ড কোনরকমে তিনটি গান পরিবেশন করতে সক্ষম হয়।
বেনটন নরওয়েজীয় ব্ল্যাক মেটাল দলগুলোকে দায়ী করে যেহেতু তারা ডেথ মেটাল ব্যান্ড। কিন্তু অনেকে মনে করেন প্রাণী অধিকার সংরক্ষণ দলগুলো এ কাজ করে যেহেতু ডিসাইড ব্যান্ড প্রাণী হত্যা বৈধ মনে করে।
পরাবাস্তববাদ

পরাবাস্তববাদ (ইংরেজি: Surrealism) এ-মতবাদের মূলকথা অবচেতনমনের ক্রিয়াকলাপকে উদ্ভট ও আশ্চর্যকর সব রূপকল্প দ্বারা প্রকাশ করা। এ আন্দোলনের মূল উদ্গাতা ফরাসি পুরুষ কবি-সমালোচক আন্ড্রে ব্রেটন। ডাডাবাদীরা যেখানে চেয়েছিলেন প্রচলিত সামাজিক মূল্যবোধকে নস্যাৎ করে মানুষকে এমন একটি নান্দনিক দৃষ্টির অধিকারী করতে যার মাধ্যমে সে ভেদ করতে পারবে ভণ্ডামি ও রীতিনীতির বেড়াজাল, পৌঁছাতে পারবে বস্তুর অন্তর্নিহিত সত্যে; সেখানে পরাবাস্তববাদ আরো একধাপ এগিয়ে বলল, প্রকৃত সত্য কেবলমাত্র অবচেতনেই বিরাজ করে। পরাবাস্তববাদী শিল্পীর লক্ষ্য হল তার কৌশলের মাধ্যমে সেই সত্যকে গভীর থেকে তুলে আনা।
পরাবাস্তববাদ বিকশিত হয়েছে প্রথম বিশ্বযুদ্ধে দাদাবাদী কার্যকলাপের উপর ভিত্তি করে। এ-আন্দোলনের সূচনা ফ্রান্সের প্যারিস থেকে, ১৯২০-এর দিকে। তখন থেকেই এটি ধারাবাহিকভাবে ঢুকে পড়ে বিভিন্ন দেশ ও ভাষার Visual arts, Literature, Film এবং Music-এ। শুধু তাই নয়, এটি রাজনৈতিক চিন্তা (রাষ্ট্রচিন্তা) ও চর্চা, দর্শন এবং সামাজিক তত্ত্বেও (সমাজতত্ত্ব) স্থান পায়।
বাংলাভাষায় জীবনানন্দ দাশ, আবদুল মান্নান সৈয়দ, সমীর রায়চৌধুরী, রবীন্দ্র গুহ, সিকদার আমিনুল হক প্রমুখ কবিগণের কবিতায় পরাবাস্তববাদিতা লক্ষ্য করা যায়। বর্তমান সময়ের আল শাহারিয়ার জিদনি, মারজুক রাসেল, সাইম রানা, মাদল হাসান, ফেরদৌস মাহমুদ, বিজয় আহমেদ, আমজাদ সুজন প্রমুখ কবিগণও, জ্ঞাতভাবে হোক আর অজ্ঞাতভাবে হোক, মাঝেমধ্যে এ-জাতীয় কবিতা রচনা করছেন। কিন্তু, আন্দ্রে ব্রেতঁ (Andre Breton), পল এলুয়ার্ড(Paul Eluard), লুই আরাগঁ (Louis Aragon), অঁরি মিশো (Henri Michaux), গার্সিয়া লোরকা (Garcia Lorca), সালভেদর দালি (Salvador Dali) প্রমুখ কবি-লেখকের এ-তত্ত্ব বা দর্শন বা আন্দোলন সম্প্রতি কোনো কোনো দার্শনিক সম্প্রদায় কর্তৃক সমালোচিত হচ্ছে। যেমন দৃষ্টান্তবাদীরা পরাবাস্তববাদীদের অবচেতনমন (Subconscious mind) সম্পর্কীয় ধারণাকে গ্রহণ করছেন না। তারা বলছেন, অবচেতনমনের ক্রিয়াকর্মকে নির্বিচারে গ্রহণ করলে, এ-অত্যাধুনিক যুগেও, সাহিত্য ও দর্শন চর্চায় দৈব বা ভৌতিক সত্তা তথা উদ্ভট-আশ্চর্যকর-অবাস্তব রূপকল্প হাজির হয়ে যায়। তারা ঘুমের ভেতরে পাওয়া স্বাপ্নিক তথ্যেরও যৌক্তিক উপস্থাপন দাবি করছে। প্রকৃত সত্য কেবলমাত্র অবচেতনেই বিরাজ করে - পরাবাস্তববাদীদের এ-ধরনের দৃঢ়নিশ্চয় কথার বিরোধিতা করে বলছেন, প্রকৃত সত্যের অনুভব চৈতন্যে বিদ্যমান এবং সাহিত্য এ-চৈতন্যেরই চারু উচ্চারণ। Littérature জার্নালে, পরাবাস্তবাদী লুই আরাগঁ ও ফিলিপ সোপল্টের (Philippe Soupault) প্রস্তাবিত অটোমেটিক রাইটিং (Automatic Writing)-এরই বিরোধিতা করে তারা বলছেন, কবি শুভবোধ বজায় রেখে অনিয়ন্ত্রিত বা স্বেচ্ছাচারী থাকবেন, কিন্তু দ্রুততার সাথে যা কিছু মনে আসবে তা লিখে সাহিত্য বলে চালিয়ে দিয়ে সমাজকে নৈরাজ্যিক অবস্থায় এবং সাহিত্যকে বেদরকারী পাঠে পরিণত করবেন না।
প্যারাগুয়ে জাতীয় ফুটবল দল

প্যারাগুয়ে জাতীয় ফুটবল দল () হচ্ছে আন্তর্জাতিক ফুটবলে প্যারাগুয়ের প্রতিনিধিত্বকারী পুরুষদের জাতীয় দল, যার সকল কার্যক্রম প্যারাগুয়ের ফুটবলের সর্বোচ্চ নিয়ন্ত্রক সংস্থা প্যারাগুয়ীয় ফুটবল অ্যাসোসিয়েশন দ্বারা নিয়ন্ত্রিত হয়। এই দলটি ১৯২৫ সাল হতে ফুটবলের সর্বোচ্চ সংস্থা ফিফার এবং ১৯২১ সাল হতে তাদের আঞ্চলিক সংস্থা কনমেবলের সদস্য হিসেবে রয়েছে। ১৯১৯ সালের ১১ই মে তারিখে, প্যারাগুয়ে প্রথমবারের মতো আন্তর্জাতিক খেলায় অংশগ্রহণ করেছে; প্যারাগুয়ের আসুনসিওনে অনুষ্ঠিত উক্ত ম্যাচে প্যারাগুয়ে আর্জেন্টিনার কাছে ৫–১ গোলের ব্যবধানে পরাজিত হয়েছে।
৪২,৩৫৪ ধারণক্ষমতাবিশিষ্ট এস্তাদিও দেফেন্সোরেস দেল চাকোে "লস গুয়ারানিয়েস" নামে পরিচিত এই দলটি তাদের সকল হোম ম্যাচ আয়োজন করে থাকে। এই দলের প্রধান কার্যালয় প্যারাগুয়ের রাজধানী আসুনসিওনে অবস্থিত। বর্তমানে এই দলের ম্যানেজারের দায়িত্ব পালন করছেন এদুয়ার্দো বেরিসো এবং অধিনায়কের দায়িত্ব পালন করছেন পালমেইরাসের রক্ষণভাগের খেলোয়াড় গুস্তাবো গোমেস।
প্যারাগুয়ে এপর্যন্ত ৮ বার ফিফা বিশ্বকাপে অংশগ্রহণ করেছে, যার মধ্যে সেরা সাফল্য হচ্ছে ২০১০ ফিফা বিশ্বকাপের কোয়ার্টার-ফাইনালে পৌঁছানো, যেখানে তারা স্পেনের কাছে ১–০ গোলের ব্যবধানে পরাজিত হয়েছে। অন্যদিকে, কোপা আমেরিকায় প্যারাগুয়ে অন্যতম সফল দল, যেখানে তারা ২টি (১৯৫৩ এবং ১৯৭৯) শিরোপা জয়লাভ করেছে। এছাড়াও ২০০৪ সালের গ্রীষ্মকালীন অলিম্পিকে প্যরাগুয়ে রৌপ্য পদক অর্জন করে, যেখানে তারা ফাইনালে আর্জেন্টিনার কাছে ১–০ গোলে গোলের ব্যবধানে পরাজিত হয়েছে।
পাওলো দা সিলবা, হুস্তো বিয়ার, রোকে সান্তা ক্রুস, নেলসন বালদেস এবং হোসে কারদোসোর মতো খেলোয়াড়গণ প্যারাগুয়ের জার্সি গায়ে মাঠ কাঁপিয়েছেন।
ফিফা বিশ্ব র‌্যাঙ্কিংয়ে, ২০০১ সালের মার্চ মাসে প্রকাশিত র‌্যাঙ্কিংয়ে প্যারাগুয়ে তাদের ইতিহাসে সর্বোচ্চ অবস্থান (৮ম) অর্জন করে এবং ১৯৯৫ সালের মে মাসে প্রকাশিত র‌্যাঙ্কিংয়ে তারা ১০৩তম স্থান অধিকার করে, যা তাদের ইতিহাসে সর্বনিম্ন। অন্যদিকে, বিশ্ব ফুটবল এলো রেটিংয়ে প্যারাগুয়ের সর্বোচ্চ অবস্থান হচ্ছে ৪র্থ (যা তারা ১৯৫৪ সালে অর্জন করেছিল) এবং সর্বনিম্ন অবস্থান হচ্ছে ৪৩। নিম্নে বর্তমানে ফিফা বিশ্ব র‌্যাঙ্কিং এবং বিশ্ব ফুটবল এলো রেটিংয়ে অবস্থান উল্লেখ করা হলো: